KNEŽEVIĆ OTKRIO SVE I IZAZVAO POLITIČKI ZEMLJOTES Pored Đukanovića, finansirao sam SRPSKE POLITIČARE I DS!\nSav novac koji sam napravio u Srbiji, na Кipru, u Londonu i Rusiji investirao sam u Crnu Goru i bio sam angažovan oko pravljenja projekta nezavisne Crne Gore.\n-Sav novac koji sam napravio u Srbiji, na Кipru, u Londonu i Rusiji investirao sam u Crnu Goru i bio sam angažovan oko pravljenja projekta nezavisne Crne Gore, gde sam mislio da predsednik Đukanović, tada premijer, može da bude kao ličnost koja može Crnu Goru da izvede na jedan novi, evropski put i da se Crna Gora osamostali - rekao je Кnežević.\n-Ja uopšte ne smatram da za mene postoji ikakva opasnost, spreman sam da na sve te njihove optužbe odgovorim, naši pravni timovi rade na tome, a posebno što oni nemaju ni ljude ni stručnjake koji mogu da provere to poslovanje i radi se o kadrovima koji su davno iz prošlosti, koji čak ne koriste ni kompjuter, a kamoli da razumeju šta je i-komerc - rekao je Кnežević.\nGovoreći o aferi "Кoverta" i tome za šta je bio namenjen taj novac, Кnežević kaže da se sa Đukanovićem dogovorio da sa 200.000 evra podrži lokalne izbore u Podgorici.\nOn je rekao i da znajući šta mu sprema, "u poslednjih par godina sam počeo da snima određene stvari koje je radio sa Đukanovićem i njegovim režimom".\nUkazao je i da je od nekih stranih izvora dobio podatke da će ga Đukanović žrtvovati kao tajkuna da bi pokazao svoju borbu protiv kriminala. Knežević kaže i da to što je izazvao predstavlja "jedan politički zemljotres koji se ne može zaustaviti".\nКnežević je naveo da je 10-15 godina finansijski pomagao Demokratsku stranku u Srbiji, još pre vremena Zorana Đinđića i posle, za vreme Borisa Tadića.\n-To je normalna pojava na Balkanu oko finansiranja političkih stranaka - napomenuo je Кnežević.\nOdgovarajući na pitanje kome je nosio novac u Srbiji, Кnežević kaže: "Pa sad, ne bismo otvarali Srbiju, moj fokus je borba protiv Mila Đukanovića." Кaže da neko sigurno ima razloga da bude zabrinut, ali da ti ljudi nisu sada mnogo aktuelni i nisu u žiži trenutnih političkih dešavanja.


Piter Navaro na čelu Trampovog trgovinskog saveta\nNapisao je knjigu „Death By China“, u slobodnom prevodu „Smrt koju je izazvala Kina“, a sada je deo Trampove administracije i to na čelu novoformiranog Nacionalnog trgovinskog saveta Bele kuće. Taj potez novoizabranog predsednika privukao je veliku pažnju javnosti.\n"I molim vas pomozite da odbranimo Ameriku i zaštitite svoju porodicu. Ne kupujte kineske proizvode", kaže Piter Navaro u dokumentarnom filmu „Death By China“.\nNavaro je veliki kritičar načina na koji Amerika posluje s Kinom, a sada je i član administracije novoizabranog predsednika Donalda Trampa.\nTrampov tranzicioni tim saopštio je ove nedelje da će Navaro, ekonomista sa Univerziteta države Kalifornije u Irvajnu "smanjiti deficit, povećati rast i pomoći da se zaustavi egzodus radnih mesta iz SAD".\nDan kasnije, reagovao je i zvanični Peking.\n"Nadamo se da američka strana može da radi s Kinom na održavanju zdravog i stabilnog razvoja kinesko-američkih odnosa, uključujući i trgovinske odnose,koji služe interesima obe zemlje i koji idu u korist svetskom razvoju i prosperitetu", rekla je portparolka misnistarstva spoljnih poslova Kine Hua Čunjing.\nAnalitičar Hari Kazijanis iz Centra za nacionalni intreres smatra da je Navaro pravi čovek za taj posao.\n"Mislim da je veoma ohrabrujuće da imate nekog ko razume američko-kineske odnose na ekonomskom, strateškom, ali i vojnom nivou. Da razgovara sa predsednikom Trampom o tim pitanjima i da ga mudro savetuje. Da, mislim da je to sjajan potez".\nIzbor Navara, koga često opisuju kao "ratobornog", možda neće biti dobro primljen kod njegovih kineskih kolega. Evo šta je rekla Hua Čunjing:\n"I Kina i SAD dele širok spektar zajedničkih interesa, a saradnja je jedini pravi izbor za obe zemlje".\nDok je bio kandidat, Tramp je bio nepopustljiv i često u govorima krivio Kinu za gubitak radnih mesta u SAD i ogroman trgovinski deficit. Imenovanj Navara na čelo Nacionalnog trgovinskog saveta moglo bi da bude signal da će doći do promene u načinu na koji dve zemlje od sada budu poslovale.\nTramp: SAD moraju da povećaju nuklearni arsenal\nTramp: Opravdana "stroga provera" muslimana\nObama protiv Trampa u zaštiti ekologije\nElektorski koledž potvrdio Trampovu pobedu\nKraj Trampove turneje zahvalnosti\nKina: Vratićemo podvodni dron Americi\nTramp imenovao ambasadora u Izraelu


Protest trudnica i porodilja\nMondo\t25.09.2018 19:17\nTrudnice i porodilje, nezadovoljne novim Zakonom o podršci porodicama sa decom, okupile su se u centru Beograda. Održana je protestna šetnja pod nazivom "Mame su zakon" do zgrade Vlade Srbije.\nMondo reporteri javljaju da se, posle okupljanja na Trgu Nikole Pašića, oko 200 učesnika protesta uputilo ka krajnjoj destinaciji - zgradi Vlade Srbije. Na protestu je veliki broj majki sa malim bebama i decom.\nOvaj protest najavljen je putem društvenih mreža i nije naznačeno ko je organizator.\nUčesnici protesta nose transparente na kojima piše "Solidarnost", "Ručak za mesec dana sa 1.700 dinara - neka hvala", "Bebe da se rađaju a ne sićom da nas gađaju", "Deca su zakon"...\nSaobraćaj u centralnim gradskim ulicama kojima se kreće kolona je obustavljen. Pogledajte snimak našeg reportera:\nU najavi na društvenim mrežama objavljeno je da potest nije "politički obojen" i organizuju ga nezadovoljne trudnice i porodilje koje će zbog promene načina obračuna, tokom porodiljskog odsustva ili radi nege deteta, primati veoma male mesečne iznose.\nNa protestu je rečeno da će tražiti izmene zakona prema kojim bi trudnice mogle da ostvare puni iznos nadoknada kako je bilo u prethodnom zakonu.\n"Smatramo i da je sporno jer nigde nije navedeno u zakonu koliko žena može minimalno da primi. Mislimo da sve trudnice treba da imaju nadoknadu od najmanje u iznosu minimalca", rekla je Tatjana Macura, poslanica Pokreta centra.\nNa protestu su i pojedini opozicioni lideri - Boško Obradović iz Dveri, Zoran Živković iz Nove stranke, Saša Janković iz Pokreta slobodnih građana Saša Janković potpredsednica Narodne stranke Sanda Rašković Ivić, šef poslanika Demokratske stranke u Skupštini Srbije Goran Ćirić, predsednik Inicijative "Ne da(vi)mo Beograd" Dobrica Veselinović.\nNovim propisom oštećene su, naime, majke koje rade manje od 18 meseci u kontinuitetu, majke preduzetnice, majke koje imaju decu sa invaliditetom, deca koja su rođena kao treće i četvrto dete u porodici pre 1. jula, a imaju manje od 10 godina i majke koje zarađuju više od tri republičke prosečne plate.\nPrema spornom zakonu, kako bi ostvarila punu platu na porodiljskom bolovanju, neophodno je da žena bude u radnom odnosu sa istom platom punih 18 meseci pre otvaranja trudničkog bolovanja. Mlade majke koje su se tek zaposlile nemaju nikakvu šansu da dobiju ni minimalna primanja tokom porodiljskog odsustva - ostaće sa 900 dinara mesečno.\nNa društvenim mrežama uveliko se raširila vest o potpisivanju peticije za izmene ovog zakona. Peticija "Borba protiv smanjenja plata porodiljama" do sada je prikupila više od 10.000 potpisa i izazvala brojne komentare i reakcije.\nPovodom ovog zakona data je i sporna izjava koja je podigla veliku prašinu u javnosti.\nNaime, Milena Antić iz Ministarstva rada je izjavila gostujući u Beogradskoj hronici na RTS-u da je naknada zarade za vreme porodiljskog odsustva radi nege deteta mera usklađivanja rada i roditeljstva i da se odnosi na ženu koja stavrno radi, što znači da je provela određeno vreme na radu. Na pitanje koliko to određeno vreme odnosi, ukazujući da je moguće da žena jednog dana počne da radi a sledećeg zatrudni, Antić je odgovorila: "Nijedan poslodavac neće zapošljavati takvu ženu. Njemu je žena potrebna da radi, zasnivate radni odnos da bi radili a ne da bi sutradan otišli na bolovanje."\nIz resornog ministarstva kasnije su osudili ovu izjavu Antićeve, ali i najavili kaznene mere protiv nje.


Špirić: Odnos prema reformi pravosuđa - parlamentarni autizam\n23/01/2020 | 14:01 | Izvor: SRNA\nDelegati Doma naroda Parlamentarne skupštine BiH nisu danas u Sarajevu primili na znanje izvještaje Visokog sudskog i tužilačkog savjeta BiH za 2017. i 2018. godinu.\nNikola ŠpirićFoto: dnevni avaz\nZamjenik predsjedavajućeg Doma naroda Nikola Špirić ocijenio je da se u slučaju rasprave o izvještajima VSTS-a za 2017. i 2018. godiu govori o "parlamentarnom autizmu u BiH", tim prije jer se ti dokumenti "primaju na znanje".\n- Mi moramo biti svjesni neophodnosti reforme pravosuđa u BiH, to treba uraditi unutar BiH, a ne da nam to rješenje dođe spolja - poručuje Špirić.\nDelegat Mladen Bosić poručio je predsjedniku VSTS-a Milanu Tegeltiji da sva tri stuba vlasti, uključujući i pravosuđe, moraju imati parlamentarni nadzor, odnosno kontrolu, da to neko drugi ne bi nenadležno uzeo sebi za pravo.\nOn konstatovao da u BiH nema političke volje za korjenitu reformu pravosuđa u BiH koja je neophodna.\nBosić je najavio da će glasati protiv izvještaja.\nPredsjedavajući Kluba srpskih delegata Sredoje Nović smatra da je "primanje na znanje ovakvih i sličnih izvještaja samo obična floskula" što ne bi trebalo da bude nastavljeno.\n- Izvješataj treba ili usvojiti ili odbaciti, i to bi bilo mnogo korektnije za sve nas u parlamentu - kaže Nović.\nPrema njegovim rijčima, parlament BiH nema snage za dijalog o postizanju kompromisa u vezi sa rješavanjem problema u pravosuđu.\n- Moramo otvoriti dijalog o reformi pravosuđa u BiH. Zašto već godinama nema tog procesa, a zbog toga najviše ispaštaju građani? Nije rješenje u smjenama pojedinih nosilaca pravosudnih institucija - istakao je Nović.\nOn se posebno zainteresovao sa neriješenen odnose između policijsih struktura i javnih tužilaštava u BiH.\nNović je pozvao na uzdržavanje od političkih komentara sudskih presuda i ukazao ne apsurdnu situaciju u vezi sa nepotrebno dugim sudskim postupcima.\nDelegat Munib Јusufović naveo je da ima mnogo razloga za nezadovoljstvo zbog neefikasnog rada pravosudnih institucija u BiH, a oštre kritike uputio je zbog toga i na račun predstavnika međunarodne zajednice i njihov uticaj na pravosuđe u BiH.\nOn smatra da su građani Brčko distrikta u nepovoljnijem položaju u odnosu na one koji žive u Republici Srpskoj ili Federaciji BiH, i da se na polju pravosuđa krše njihova osnovna ljudska prava, jer nemaju pristup instituciji vrhovnog suda, koji egzistira na entitteskom nivou.\nDelegat Zlatko Miletić konstatovao je da su rezultati rada pravosudnih institucija u BiH veoma loši.\nDelegat Bariša Čolak rekao je da za složenu situaciju u pravosuđu BiH postoji odgovornost i zakonodavne vlasti u BiH.\nPrema njegovim riječima, zakon o VSTS-u treba da kreiraju zakonodavna i izvršna vlast, a VSTS može da uputi određene sugestije s ciljem poboljšanja rada ove institucije.\nZamjenik predsjedavajućeg Doma naroda Bakir Izetbegović založio se za profesionalno, efikasno, nezavisno i nepristrasno pravosuđe u BiH.\nPredsjednik VSTS-a BiH Milan Tegeltija rekao je da "neprimanje izvještaja na znanje, znači odsustvo razgovora".\n- Odgovornost za reformu pravosuđa nije samo na VSTS-u, nego i na zakonodavnoj i izvršnoj vlasti u BiH - rekao je Tegeltija.\nOn je ponovio da "parlament nije nadređen VSTS-u, i da tako piše i u zakonu".\nPrema njegovim riječima, uslovi rada u Sudu BiH su na evropskom nivou, što nije slučaj i sa entitetskim sudovima.\nTegeltija je pojasnio da je VSTS samo pokrenuo inicijativu za izmjenu zakona o ovoj pravosudnoj instituciji u BiH.\nNi on nije zadovoljan efektima borbe protiv korupcije u BiH a za to su, prema njegovoj ocjeni, odgovorni i tužilaštvo i policija.\nDom naroda prihvatio je Godišnji konsolidovani izvještaj unutrašnje revizije za 2017. godinu i Konsolidovani izvještaj o sistemu finansijskog upravljanja i kontrole u institucijama BiH, kao i Izvještaj o prestrukturiranjima rashoda institucija BiH u okviru budžetskih rashoda za period od 1. januara. do 31. decembra 2017. godine.


Dodikov kabinet o ikoni: Nije ukradena, porodična je i osveštena\nYou are at:Home»Vijesti»Dodikov kabinet o ikoni: Nije ukradena, porodična je i osveštena\nIz kabineta predsjedavajućeg Predsjedništva BiH Milorada Dodika konačno su se oglasili u vezi s aferom “Ikona”. Tvrde da ikona Svetog Nikole koju je Dodik poklonio ruskom šefu diplomatije Sergeju Lavrovu nije ukradena i da spada u red porodičnih osveštenih ikona.\n“Izmišljotine i neistine uslijedile su nakon pogrešne početne medijske prezentacije da je riječ o ikoni koja je dio kulturne baštine i nacionalno blago, što nigdje nije ustanovljeno. To potvrđuje i činjenica da ni sedam dana nakon uručenja poklona nema potvrde da se ikona nalazi na listama nestalih ikona, niti da je ko potražuje, ili da je dio bilo čije kulturne baštine, ali uprkos tome, širenje neistina u javnosti se nastavlja”, saopćili su iz Dodikovog kabineta.\nIstiču da ikona ima svoju tržišnu vrijednost, ali da se njena vrijednost prije svega, ogleda u tome što je riječ o osveštanoj pravoslavnoj ikoni velikog sveca, što je svakom hrišćaninu veoma poznato.\n“Nakon što je predsjedavajući Predsjedništva BiH Milorad Dodik uručio poklon šefu ruske diplomatije Sergeju Lavrovu, u javnosti su izneseni brojni netačni navodi i lažne optužbe pojedinih medija, takozvanih eksperata, visokih zvaničnika BiH, pa čak i pojedinaca iz Republike Srpske. Niko i ništa, a najmanje gnusne neistine ne mogu pokvariti bratske odnose dva pravoslavna naroda, kao ni odnose člana Predsjedništva i političkog rukovodstva Rusije”, poručili su iz kabineta predsjedavajućeg Predsjedništva BiH.\nPodsjećamo, Ministarstvo kulture i informativne politike Ukrajine analiziralo je ikonu i zaključilo da se radi o predmetu u vlasništvu Ukrajine.\n“Ovo je pečat Odeske regionalne komisije za zaštitu spomenika materijalne kulture i prirode, koja je osnovana 1926. godine u Odeskom istorijsko-arheološkom muzeju. U periodu od 1926. do 1930. godine ova komisija je otkrila i sastavila popise spomenika kulture u svim okruzima, u granicama svoje odgovornosti, uzela ih u obzir i stavila pod zaštitu države. Činjenica da je na ikoni pečat regionalne komisije ukazuje na to da je ova ikona vlasništvo države Ukrajine”, rekla je zamjenica ministra kulture i informativne politike Ukrajine Svitlana Fomenko.


Za mesto našeg ovogodišnjeg predstavnika na pesmi Evrovizije, sutra će se takmičiti Aleksa Jelić, Bojana Stamenov i Danica Krstić. A večeras su imali priliku da se publici predstave u revijalnoj emisiji "Odbrojavanje za Beč" u kojoj su otpevali po dve pesme, tematski vezane za Eurosong.\nPriliku da otvori takmičenje sutra će imati Aleksa Jelić, koji će pevati pesmu "Vodi me", zatim će se publici predstaviti Danica Krstić, pobednica konkursa za neafirmisane pevače, pesmom "Suze za kraj". A poslednja će pevati Bojana Stamenov pesmu pod nazivom "Ceo svet je moj."\nDirektan prenos takmičenja počinje u 21 sat, na prvom kanalu RTS-a.


Prethodnih dana pričalo se da će Murinjo sesti na klupu Valensije, a sumnju je bacilo i povezivanje Totenhemovog menadžera Maurisija Poketina sa timom iz Mančestera. Ipak, tako nešto se verovatno neće dogoditi, jer je kontroverzni menadžer obećao upravi "crvenih đavola" da će preuzeti kormilo ekipe.\nNjegova najveća želja je Ibrahimović, a takođe vrlo je zainteresovan da dovede jednog od svojih najtalentovanijih zemljaka, Benfikinog Renata Sančeza, za kojeg je spreman da izdvoji 60 miliona evropskih novčanica.\nŽoze Murinjo je u bogatoj karijeri sa dosta uspeha vodio Porto, Čelsi, Inter i Real Madrid.\nFRKA U JUNAJTEDU Kako je Pogba doveo Murinja do ludila\nOTKRIVENO Murinjo samo iz jednog razloga ne želi da se Ronaldo vrati u Junajted


a) Prijedlog odluke o davanju prethodne saglasnosti za razrješenje dužnosti članova Nadzornog odbora privrednog društva „UNIS-Group“ d.o.o. Ilidža\nb) Prijedlog odluke o davanju prethodne saglasnosti za imenovanje vršilaca dužnosti članova Nadzornog odbora privrednog društva „UNIS-Group“ d.o.o. Ilidža\na) Prijedlog odluke o sazivanju vanredne sjednice Privrednog društva „Unis-Group“ d.o.o. Ilidža\nb) Prijedlog odluke o davanju ovlaštenja punomoćniku za zastupanje Vlade Federacije Bosne i Hercegovine na vanrednoj Skupštini Privrednog društva „Unis-Group“ d.o.o. Ilidža\n- Prijava za učešće u radu i odlučivanju na vanrednoj Skupštini Privrednog društva „Unis-Group“ d.o.o. Ilidža\n- Punomoć za učešće u radu i odlučivanju na vanrednoj Skupštini Privrednog društva „Unis-Group“ d.o.o. Ilidža


POD LUPOM: Zapad prati stav Srbije prema ruskom predlogu rezolucije o Srebrenici\n29.06.2015. 21:25h 24.05.2017. 11:58h\nZapad ne veruje u potpuno neutralnu poziciju Srbije kada je reč o ponašanju Rusije oko rezolucije i očekuju da će o ovom pitanju imati šta da kaže i Angela Merkel, koja u Beograd dolazi 8. jula\nSrbija i Rusija nisu napravile nikakav aranžman i dogovor o međusobnoj pomoći oko važnih pitanja dve zemlje na međunarodnom planu, tvrde izvori u državnom vrhu Srbije povodom vesti da je ruska delegacija u Ujedinjenim nacijama podelila svim članicama Saveta bezbednosti nacrt svoje rezolucije o Bosni i Hercegovini, kao kontrapredlog britanskom dokumentu o Srebrenici.\nS druge strane, diplomatski izvori pak kažu da Zapad ne veruje u potpuno neutralnu poziciju Srbije kada je reč o ponašanju Rusije oko rezolucije i očekuju da će o ovom pitanju imati šta da kaže i nemačka kancelarka Angela Merkel, koja u Beograd dolazi 8. jula.\nNa pitanje da li će Rusija zauzvrat od Srbije tražiti neku uslugu, izvori u vlasti su nam odgovorili da veruju da se to neće dogoditi, da Moskva može to da pokuša, ali da to ni za nju ne bi bilo dobro, i da Beograd nije imao nikakvih indicija da će se Rusija odlučiti za ovaj korak.\nO tome šta bi Rusija zauzvrat mogla da traži od Srbije, treba uzeti u obzir ono što je prilikom nedavne posete Beogradu govorio predsednik Odbora za međunarodne poslove Državne dume Ruske Federacije Aleksej Puškov.\nOn je rekao da je Srbija jedna od retkih zemalja koja nije podržala uvođenje sankcija Rusiji i izrazio nadu da će Rusija imati podršku Srbije kada se u januaru 2016. bude odlučivalo o ukidanju sankcija. Puškov je preneo da Rusija takođe očekuje podršku Srbije u Parlamentarnoj skupštini OEBS-a u Helsinkiju, na kojoj će biti predstavljeni nacrti rezolucija o suprotstavljanju neonacizmu i o ukidanju sankcija EU Rusiji.\nKako je tada saopšteno iz srpskog parlamenta, Puškov je istakao da je za Rusiju prioritet poštovanje Minskog sporazuma i normalizacija situacije na istoku Ukrajine, što je preduslov za otpočinjanje procesa ukidanja sankcija. Prema spekulacijama koje su se mogle videti u medijima, pomoć Rusije oko rezolucije o Srebrenici povlači za sobom i određena očekivanja Moskve i to da se Srbija ne priključi NATO, da dozvoli nove ruske investicije i da, kao predsedavajuća OEBS, pruži pomoć Kremlju u rešavanju ukrajinske krize.\nStav Zapada, odnosno Nemačke kao najmoćnije zemlje EU, o odnosu Srbije prema genocidu u Srebrenici mogao se videti još 2012. kada je u Beograd stiglo takozvanih sedam uslova Bundestaga za početak pregovora sa EU. U jednom od njih se jasno kaže da "iako je Srbija proteklih godina preduzela vidljive korake u prevazilaženju prošlosti, potrebno je dalje napredovanje". "Korak nazad je izjava da u Srebrenici nije bilo genocida".\nBundestag očekuje jasne signale u pravcu nastavka pomirenja u regionu. Kako Bundestag daje saglasnost svojoj vladi u donošenju pozitivnih odluka koje se odnose na dalje proširenje EU, u ovom slučaju napredak Srbije u integracijama, osim normalizacije odnosa sa Kosovom, na način kako ga definiše Berlin, jasno je da se od Beograda još tada očekivalo jasno određenje Srbije i po pitanju genocida u Srebrenici.\nSadašnju inicijativu Moskve da podnese kontrapredlog SB UN indirektno je medijima potvrdio savetnik ruskog Ministarstva spoljnih poslova Anatolij Kapustin. On je za ruski portal Sputnjik izjavio da do 7. jula može biti još predloga rezolucija.\n"Gleda se zavisno od toga kad su i kojim redom stizali nacrti rezolucija, ali može biti još nekoliko predloga rezolucija. Cilj nekoliko nacrta je uvek jedan - da se skine onaj koji je neprihvatljiv, a ako se pojave još predloga, da se oni objedine u jedan. U takvoj situaciju može se desiti da u glasanju nijedan neće dobiti većinu glasova. To je smisao predlaganja takvih projekata, kojih može biti nekoliko", kaže Kapustin.\nBritansku rezoluciju o Srebrenici osporile Kina, Rusija i Venecuela, konsultacije se nastavljaju ove nedelje. Saradnici Samante Pauer, ambasadorke SAD u UN, rekli su da se detalji konsultacija neće iznositi u javnost do 7. jula, kada je zakazan brifing u SB UN.\nIpak, nakon toga su beogradski mediji objavili nezvaničnu informaciju o tome da je Moskva uložila kontrapredlog, te da je Ministarstvo spoljnih poslova Srbije ponovo poslalo pismo stalnim članicama SB. Takođe su spekulisali i da britansku rezoluciju podržava osam od sedam članica SB, kao i da Britanija očekuje pomoć od Novog Zelanda, koji 1. jula preuzima predsedavanje SB.\nIdeja Rusije je da SB UN još jednom potvrdi podršku Dejtonskom sporazumu i da se najoštrije osude svi zločini počinjeni tokom sukoba u bivšoj Jugoslaviji. Stalne članice SB bi, prema pisanju medija, odmah trebalo da počnu konsultacije o nacrtu koji je Moskva dostavila.\nKako mediji saznaju, u ruskoj rezoluciji se poimence ne navodi Srebrenica niti bilo koji drugi zločin, već se osuđuju svi ratni zločini počinjeni na prostoru bivše Jugoslavije devedesetih godina.\nIvanić uputio pismo\nPredsedavajući Predsedništva BiH Mladen Ivanić izjavio je u Banjaluci da je kao srpski član kolektivnog šefa države uputio pismo ambasadorima zemalja članica SB UN i zatražio da se ne usvoji rezolucija o Srebrenici. Kazao je da se na ovaj korak odlučio jer o rezoluciji nema konsenzusa u Predsedništvu BiH te da stoga ne vidi ni smisao njenog sazivanja.\nDR NESTOROVIĆ PRVI PUT JAVNO PRIZNAO DA JE POSTAO ZVEZDA! U svom stilu za KURIR TELEVIZIJU objasnio zašto je to dobro 1


Šesti protest "Jedan od pet miliona": Nama je snežna bela subota. Njima ide crni petak! (VIDEO) - Balkanska\nNa platou ispred Filozofskog fakulteta okupljenima su se obratili Rada Trajković, predsednica nevladine organizacije “Evropski pokret na Kosovu” i bivša poslanica Skupštine Kosova i glumac Branislav Trifunović.\nTakođe, u petak su od Vučića tražili i da građanima predstavi plan za Kosovo, navodeći da su oni adresa kojoj treba da se obrati, a ne, kako je navedeno, “Brisel, Vašington, Moskva ili Priština”.\nProtest se u subotu 12. januar održava i u Kragujevcu i Gornjem Milanovcu, a dan ranije se više hiljada ljudi okupilo u Nišu, na protestu “Stop teroru – za Niš bez straha #1od5miliona”, koji je na centralnom gradskom trgu organizovao Pokret mladih “Za Niš bez straha”.\nPijanistkinja Marija Dinov tom prilikom je poručila da je skup organizovan kako bi “odbranili dostojanstvo života”.\nU četvrtak, protest je održan u Kuršumliji, gde su, kako prenose lokalni mediji, građani prošetali kuršumlijskim ulicama, stigli do nekadašnje fabrike “7. jul” (za koju je na medijima bliskim vlasti rečeno da ju je strani investitor ponovo otvorio, ali ona i dalje ne radi), i ponovo se vratili do mesta sa koga su krenuli u šetnju.


Besplatno šišanje za samohrane majke i stare | Lepota i zdravlje\nBesplatno šišanje za samohrane majke i stare\n14.09.2012 u 20:00 časova Nema komentara\nUdruženje građana “Samohrane majke” od juna sprovodi projekat “Pomozi starima – ostarićeš”, uz podršku Ministarstva radai i socijalne politike. Ideja projekta je da se ženama starijim od 65 godina pruže frizerske usluge i na taj način malo olakša teška finansijska situacija, ali i da se uz kafu ili čaj druže, upoznaju i razmenjuju iskustva sa članicama udruženja.\nPored šišanja i feniranja, tu su i pedikir, manikir, masaža, korektivne vežbe, kao i večeri druženja i izlati koji su organizovani za sve zainteresovane. Mogućnost za ove usluge imaju i svem članice Udruženja, kao i njihove porodice.\nSvi zainteresovani mogu se prijaviti na broj telefona 0800/211-212 (zakazivanje je obavezno). Radno vreme je organizovano tako da se jedne sedmice radi od 8 do 16, a druge sedmica od 12 do 20 časova, kako bi svi zainteresovani, i pored svojih poslovnih i drugih obaveza, mogle da iskoriste ovu lepu akciju, koja traje do kraja decembra.\nKljučne reči: Pomozimo starima - Ostarićeš, porodica, projekat, Udruženje građana Samohrane majke\nPraznična slavlja za vreme trudnoćeNaučite dete da se oslobodi štetnih navikaDijabetes u trudnoći\nPRETHODNOTrećina žena sama brine o porodičnim finansijama\nSLEDEĆEPrijatelji nas poznaju bolje i od nas samih


Održan Drugi forum pacijenata „Progovori i ti“ - Hronos - udruženje pacijenata sa bolestima jetre\nOdržan Drugi forum pacijenata „Progovori i ti“\nU ponedeljak 18. septembra, sa početkom u 20 časova u Ustanovi kulture „VUK“ na sceni KULT, održan završni događaj Drugog foruma pacijenata „Progovori i ti“, na kome je i udruženje Hronos uzelo učešća.\nProjekat „Forum pacijenata“ zamišljen je kao platforma za osnaživanje organizacija pacijenata. Završni događaj na sceni „Vuk“ je rezultat višemesečnog rada predstavnika izabranih udruženja sa stručnjacima za javni i medijski nastup iz Instituta Main Point. Svi govornici su prošli kroz obuku koja obuhvata rad na artikulaciji izraza, govoru tela, kao i stilistici govora. Tokom gostujućih radionica, sa učesnicima su radili i stručnjaci iz oblasti novinarstva, PR-a, psihoterapije…\nIspred Udruženja pacijenata sa bolestima jetre „Hronos“ publici je predstavio sebe i probleme pacijenata obolelih od virusnih hepatitisa, Pavle Živković. On je kroz svoju ličnu priču skrenuo pažnju na obolele i javnosti poslao apel za hitno rešavanje situacije u kojoj se pacijenti oboleli od hepatitisa nalaze.


14-09-2019 12:06 Izdvojeno Srbija Politika\n- Porukama koje poslednjih dana naizmenično šalju Zeman i Orban nisu slučajne i nisu beznačajne. Ove države, kao veliki prijatelji Srbije, ukazuju Prištini, ali i zapadnim državama, poput Amerike, Nemačke i Velike Britanije, da kosovka priča nije završena. Još važnija poruka koju šalju jeste da u svetu i u srcu Evrope ima onih koji neće dozvoliti da Srbija ostane usamljena i da ima prijatelje koji će stati uz nju kako bi se postigao kompromis i rešenje pitanja Kosova kojim bi podjednako i dobili i izgubili i Srbi i Albanci - objašnjavaju izvori iz diplomatskih krugova.\n- Jasne poruke koju šalju države iz Višegradske grupe menjaju stvari i na evropskom terenu. Ovo je sada pritisak i na njih i pokušaj da one najtvrđe kada je reč o Kosovu slome i privole ih na objektivniji pristup koji bi omogućio da ne bude samo srpska strana ta koja će izgubiti sve - objašnjavaju izvori.\n- Nisam diktator. Ono što mogu da uradim je da kada za mesec dana budemo imali savetovanje ustavnih predstavnika, postavim pitanje češkog povlačenja priznanja nezavisnosti Kosova. Drago mi je da je ministar Metnar već izjavio da je priznanje Kosova greška. On će verovatno biti na mojoj strani, a kako će se sve završiti, videćemo za mesec dana...\nNovi šamar stigao je gotovo u istom danu i od Orbana, koji često o srpskom predsedniku Aleksandru Vučiću govori kao o velikom prijatelju, te da želi lično da pomogne po pitanju Kosova. Izvori iz diplomatskih krugova potvrđuju da je Mađarska vrlo blizu promene svog stava, a ne treba zaboraviti ni da je glasala protiv ulaska Kosova u Interpol.\n- Ako uspemo da rešimo pitanje integracije Srbije u EU, ubrzaće se proces integracije celog regiona zapadnog Balkana jer je Srbija ključ za otvaranje ovih vrata. Znamo šta je Srbija bila i šta može da postane. Ako postoji pozitivna vizija Srbije, to je mađarska vizija - podvukao je Orban.\nPročitajte OVDE čemu se to nadaju Šiptari.


Pakistanski predsednik Pervez Mušaraf proglasio vanredno stanje i suspendovao Ustav\nU obraćanju naciji nekoliko sati posle uvođenja vanrednog stanja u zemlji pakistanski predsednik general Pervez Mušaraf je rekao da se zemlja nalazi u "opasnom" trenutku i da islamski ekstremisti prete autoritetu vlade. U govoru na državnoj televiziji, on je rekao da je bilo neophodno da se uvede vanredno stanje da bi se sačuvala nacionalno jedinstvo kome su pretili "ozbijni unutrašnji sukobi".\n"Terorizam i ekstremizam su na vrhuncu", rekao je Mušaraf na televiziji i podsetio na poslednji talas samoubilačkih bombaških napada u kojima je od jula ubijeno 420 ljudi, uključujući i 139 u samo jednom napadu u Karačiju 18. oktobra.\n"Pakistan je suočen ozbiljnim unutrašnjim neslaganjima. Blagovremeno treba nešto preduzeti ili će jedinstvo Pakistana biti u opasnosti," dodao je predsednik.\nMušaraf je izrazio nadu da će demokratija biti ponovo uspostavljenja posle parlamentarnih izbora.\n"Ali, kako ja vidim, i to kažem sa žaljenjem, neki elementi postavljaju prepreke demokratiji", rekao je smirenim i odlučnim glasom Mušaraf obučen u civilno odelo.\nOn je takođe rekao da su neki nezavisni televizijski kanali, čije je emitovanje prekinuto posle uvođenja vanrednog stanja, doprineli stvaranju atmosfere nesigurnosti u zemlji. Pozvao je zapadne "prijatelje" Pakistana, SAD, EU i zemlje Komonvelta\n"Molim vas da shvatite kritičnu situaciju u Pakistanu i oko Pakistana. Pakistan je na granici destabilizacije", rekao je Mušaraf.\nPakistanski predsednik Pervez Mušaraf je uveo restrikcije za medije na osnovu danas uvedenog vanrednog stanja. Prema toj uredbi, zabranjuje se svaka publikacija u kojoj se vređaju on, njegova vlada ili vojne snage. Uredbom je takođe novinama i televizijama zabranjeno da objavljuju ili emituju slike bombaša samoubica ili njihovih žrtava kao i izjave islamistčkih boraca. Svako kršenje naređenja se može kazniti sa do tri godine zatvora ili kaznom od 10 miliona rupija (167.000 dolara).\nMušaraf je u obraćanju naciji na državnoj televiziji rekao da je bilo neophodno uvođenje vanrednog stanja da bi se sačuvalo nacionalno jedinstvo. On je rekao da su neki nezavisni televizijski kanali, čije je emitovanje prekinuto posle uvođenja vanrednotg stanja, doprineli stvaranju atmosfere nesigurnosti u zemlji.\nSAD su izrazile duboku zabrinutost zbog uvođenja vanrednog stanja u Pakistanu i zatražile su brzi povratak na demokratsku i civilinu vlast, ali je Pentagon istovremeno saopštio da to neće uticati na američku vojnu pomoć Pakistanu.\n"Objava vanrednog stanja ne utiče na našu vojnu pomoć Pakistanu i njegovim naporima u ratu protiv terorizma" rekao je portparol Pentagona Džef Morel novinarima koji prate ministra odbrane Roberta Gejtsa u avionu na putu u Kinu.\nPakistan je ključni partner SAD u borbi protiv terorista Al-Kaide.\n"Ulozi su visoki i ministar odbrane SAD Robert Gejts prati situaciju koja se brzo razvija. Pakistan je vrlo važan saveznik u borbi protiv terorizma i Gejts s pažnjom prati razvoj događaja u toj zemlji", rekao je Morel.\nPakistanski predsednik Pervez Mušaraf je proglasio vanredno stanje u zemlji i suspendovao Ustav. Vojska je razmeštena oko zgrade Vrhovnog suda – u kojoj su sudije proteklih dana odlučivale o ustavnosti ponovnog izbora generala Mušarafa na predsednički položaj. Sud je odmah naredio da se proglašenje vanrednog stanja suspenduje, ali se vlada na to ne osvrće.\nUbrzo posle proglašenja vanrednog stanja, smenjen je vrhovni sudija Iftikar Čaudri, čija je privremena suspenzija početkom godine izazvala proteste u celoj zemlji. Pripadnici snaga bezbednosti su potpuno zatvorili prilaze državnim zgradama, ali je u najvećem delu grada stanje normalno i ljudi idu u restorane i prodavnice. Bivša premijerka Benazir Buto se kasno večeras vratila iz Dubaija u Karači.\nSjedinjene Države su saopštile da su «duboko zabrinute» zbog odluke predsednika Perveza Mušarafa da proglasi vanredno stanje, nazivajući tu odluku neuspehom pakistanske demokratije. Portparol Državnog sekretarijata je danas u Vašingtonu rekao da Sjedinjene Države očekuju da Mušaraf održi svoje obećanje da će održati izbore i povući se s položaja komandanta armije pre polaganja predsedničke zakletve 15. januara. Isti portparol je rekao da Sjedinjene Džave stoje uz pakistanski narod i podržavaju demokratski proces i protive se nasilnom ekstremizmu.\nBritanija je izrazila «duboku zabrinutost» zbog Mušarafove odluke i zatražila od njega da dejstvuje u skladu sa Ustavom. Britanski ministar inostranih poslova Dejvid Milibrend je rekao da Britanija razume pretnje miru i bezbednosti u Pakistanu, ali da stabilnost može da se postigne jedino u demokratiji i vladavini zakona.


Finansijski savetnik je neophodan i kod kupovine i kod prodaje firme, Bojan Radojičić, direktor WTS Porezi i Finansije\nFinansijski savetnik drugačije pristupa svom klijentu, u zavisnosti od toga da li klijent kupuje ili prodaje kompaniju. Tako u slučaju kupovine finansijski savetnik pomaže kupcu da se bolje upozna sa poslovanjem kompanije koju želi da kupi: kakav je njen finansijski položaj, da li će profitabilno poslovati u budućnosti, da li postoje neki značajni problemi u poslovanju, koliko treba da plati za preuzimanje i slično.\nKoliko je značajno imati adekvatnog finansijskog savetnika pri preuzimanju kompanije govori i činjenica da ovakve transakcije često imaju katastrofalne posledice za kupca, jer se preceni vrednost mete, plati se previsok iznos za nju i uložena sredstva budu nepovratno izgubljena, istakao je Bojan Radojičić, direktor WTS Porezi i Finansije.\nZašto je korisno angažovati savetnika za finansijske transakcije kao što su spajanje, pripajanje, kupovina i prodaja kompanija?\nKompanije retko stupaju u ovakve transakcije, nemaju ni relevantno znanje, ni relevantno iskustvo u ovoj oblasti. Transakcije merdžera i akvizicija (M&A transakcije) su dugotrajan proces, zahtevaju širok spektar znanja (iz oblasti računovodstva, poreza, prava, finansija, marketinga, opšteg menadžmenta itd.) i zahtevaju strpljenje od učesnika u transakciji. Jedan američki konsultant u oblasti M&A transakcija je rekao ’’Svaki dil (sporazum) ima hiljadu smrti, ali se rađa samo jednom.’’. Neophodnu ekspertizu i iskustvo im mogu pružiti finansijski savetnici, koji su uspešno realizovali veliki broj transakcija ove vrste.\nFinansijski savetnik drugačije pristupa svom klijentu, u zavisnosti od toga da li klijent kupuje ili prodaje kompaniju.\nKupovina kompanije je značajna investicija. Kupac angažuje sredstva, koja je zaradio tokom svog dugogodišnjeg rada, a često i pozajmljuje sredstva od finansijskih institucija kako bi realizovao transakciju. Jedno od osnovnih pravila investiranja je ’’Kupuj ono što poznaješ’’. U skladu sa tim pravilom, finansijski savetnik pomaže kupcu da se bolje upozna sa poslovanjem kompanije koju želi da kupi: kakav je njen finansijski položaj, da li će profitabilno poslovati u budućnosti, da li postoje neki značajni problemi u poslovanju, koliko treba da plati za preuzimanje i slično. Koliko je značajno imati adekvatnog finansijskog savetnika pri preuzimanju kompanije govori i činjenica da ovakve transakcije često imaju katastrofalne posledice za kupca, jer se preceni vrednost mete, plati se previsok iznos za nju i uložena sredstva budu nepovratno izgubljena.\nUkoliko klijent želi da proda svoju kompaniju, finansijski savetnik može pomoći vlasniku da pripremi kompaniju za prodaju (da se izvrše poboljšanja u poslovanju kako bi se maksimirala vrednost kompanije), da pronađe zainteresovanog investitora i da pomogne u pregovorima sa kupcem, kako bi se transakcija zaključila po uslovima povoljnim za klijenta.\nŠta je due diligence izveštaj i šta obuhvata?\nDue dilligence predstavlja proces detaljne analize poslovanja kompanije. Obično se vrši due dilligence kompanije mete, ali nekada i sam kupac vrši due dilligence sopstvenog poslovanja. Takođe, menadžment kompanije može angažovati konsultante za due dilligence ukoliko postoji potreba za restrukturiranjem poslovanja. Sve u svemu, due diligence se vrši pred značajne događaje u životnom ciklusu kompanije.\nForma due dilligence-a se menja u zavisnosti od toga sa kog aspekta se analizira poslovanje kompanije, kao npr sa:\n1. računovodstvenog aspekta: analiza usklađenosti finansijskih izveštaja i poslovnih knjiga sa MSFI i domaćim računovodstvenim propisima, odnosno analiza verodostojnosti računovodstvenih evidencija\n2. poreskog aspekta: analiza usklađenosti poslovanja kompanije sa lokalnim poreskim propisima\n3. pravnog aspekta: analiza zakonitosti poslovanja kompanije i analiza ugovornih i obligacionih odnosa kompanije sa drugim pravnim i fizičkim licima\n4. komercijalnog aspekta: trenutni i budući položaj kompanije na tržištu\nNalazi due diligence izveštaja direktno utiču na vrednost transakcije. Na primer, ukoliko poslovanje mete nije usklađeno sa poreskim propisima i moguće su visoke novčane kazne po tom osnovu u budućnosti, kupac može zahtevati da se preliminarna cena preuzimanja umanji za iznos potencijalnih kazni. Takođe, ukoliko due diligence proces ukaže da poslovni model mete nije atraktivan za kupca koliko se to činilo na prvi mah, može doći i do obustavljanja transakcije.\nKako se vrši procena imovine?\nZa potrebe donošenja poslovnih odluka, za potrebe finansijskog izveštavanja i za poreske svrhe može se procenjivati vrednost materijalne imovine, nematerijalne imovine, učešća u kapitalu itd. Procena vrednosti svakog od navedenih oblika imovine je specifična, zahteva drugačija znanja, drugačije procedure i drugačije inpute.\nPostoje tri metode procene vrednosti: računovodstveni, tržišni i prinosni. Na osnovu samih naziva metoda, možete razumeti kako se obračunava vrednost imovine: prvi metod se zasniva na nabavnoj vrednosti sadržanoj u poslovnim knjigama, drugi metod se zasniva na trenutnim tržišnim cenama ili cenama ostvarenim u ranijim uporedivim transakcijama, dok se treći metod zasniva na novčanim tokovima koje će predmet procene doneti vlasniku u budućnosti.\nKoje aktivnosti obuhvata postupak prodaje biznisa i koje su strategije izlaska (exit strategies)?\nKljučne aktivnosti prilikom postupka prodaje biznisa su:\n1. Analiziranje trenutnog finansijskog položaja i profitabilnosti kompanije\n2. Preliminarna procena vrednosti: procena vrednosti kompanije bez poboljšanja trenutne profitabilnosti i trenutnog finansijskog položaja (status quo scenario)\n3. Poboljšanje poslovanja kompanije u cilju maksimiranja vrednosti\n4. Procena vrednosti kompanije nakon izvršenih poboljšanja\n5. Pomoć u potrazi za potencijalnim kupcima (investitorima)\n6. Pregovori sa potencijalnim kupcima\nStrategije izlaska možemo podeliti u dve ključne grupe: strategije izlaska koje se izvršavaju na otvorenom finansijskom tržištu (berzi) i strategije izlaska koje se izvršavaju van berze, direktnim dogovorom između učesnika u transakciji. S obzirom na nizak stepen razvijenosti tržišta akcija u našoj zemlji, srpske kompanije se najčešće prodaju van berze.\nKako se postiže izbegavanje dvostrukog oporezivanja?\nOpasnost dvostrukog oporezivanja u M&A transakcijama se javlja u slučajevima kada je jedan od učesnika inostrano pravno ili fizičko lice. Na primer, ukoliko inostrano pravno ili fizičko lice proda svoj udeo u srpskom pravnom licu, postavlja se pitanje da li će ostvareni kapitalni dobitak biti oporezovan u Srbiji ili u zemlji iz koje dolazi inostrani rezident.\nOvakva pitanja se rešavaju ugovorima o izbegavanju dvostrukog oporezivanja. Ukoliko ne postoji ugovor o izbegavanju dvostrukog oporezivanja sa određenom zemljom, primenjuje se domaće zakonodavstvo na posmatrani slučaj.\nSrbija je potpisala ugovore o izbegavanju dvostrukog oporezivanja sa preko 50 zemalja, a u procesu je ratifikovanja i finalizacije ugovora sa još 12 zemalja.\nDržava tuži „Morgan Stenli“ zbog sukoba interesa


Početak/Društvo/Skup oldtajmera: Da mladi vide šta se vozilo, a stari podsete šta su vozili\nLjubitalji starih automobila mogli su danas da pogledaju na Čegru i na platou kod Gradske kuće oko 60 vremešnih četvorotočkaša i desetak motocikala.\nPopularne „bube“ učestvovale su u revijalnoj vožnji gradom i izložene u okviru Trećeg niškog oldtajmer skupa.\n“Oldtajmer kluba” iz Niša okupio je vlasnike oldtajmera sa područja naše zemlje, ali i iz Bugarske, Bosne i Hercegovine, Makedonije i Crne Gore kako bi proslavio svoj drugi rođendan.\nZamenik predsednika tog kluba Goran Šparavalo je kazao da je izložba oldtajmera organizovana „da bi mladi videli šta se nekada vozilo, a stari podsetili šta su nekada vozili“.\n„Sva ova vozila ovde su dosta nesvakidašnja, a najmlađe je proizvedeno 1983. godine. Tu je džip „Vilis“ koji je vozila američka vojska i koji je u izvanrednom stanju. Taj džip može izuzetno retko da se vidi, pogotovo da se vozi ulicama, da se ne šlepa. Tu je „jawa“ sa prikolicom, koja se takođe retko viđa“, izjavio je Šparavalo.\nPrema njegovim rečima, u Srbiji je pravilo da se oldtajmerom smatra vozilo starije od 30 godina, ali na izložbi su uglavnom starija vozila, nema „golfova dvojki“ i još nekih drugih automobila koji se kod nas još voze.\n„Stari automobil može kod nas da se kupi i za 500 evra, međutim, samo sređivanje ide dosta teško, a nakon toga vozilo može da košra par desetina hiljada evra. Mi ovde imamo primerke od preko 20.000 evra. Svi vlasnici gaje veliku ljubav prema tim vozilima, novac ne igra neku ulogu“, istakao je Šparavalo.\nOn je podsetio da su prva dva niška oldtajmer skupa organizovana u Tvrđavi, a treći na Čegru zbog značaja tog mesta za našu istoriju.\nSkup „Srbija bez GMO“ u Nišu\nNa vespama „Bezbedno sa stilom“ krstarili niškim ulicama


U Kuli oformljen još jedan Hajduk! - Sportske.net\nRomoda: ''Nisam u upravi Hajduka!''Tole vs Čović - Hoće li reagovati Tužilaštvo?Kuljani se ne predaju – Osnovan OFK Hajduk!JSL, 2. kolo - Zvezdina prva radost, Partizanove i Vošine brige pred EvropuJSL - Novi kiks Voše, novi poraz Rada, preokret u Kragujevcu...\nIzgleda da je gašenje FK Hajduk iz Kule na čistac iznelo mnogostruke probleme i podele koje u tom gradu vladaju po fudbalskim pitanjima.\nU ponedeljak je iz Kule stigla vest da je bivši predsednik Hajduka Zoran Osmajić oformio OFK Hajduk a danas je iz grada u Bačkoj stigla informacija da je oformljen i Hajduk 1925!\nU zapisniku sa sednice koji su čelnici novoformiranog kluba dostavili medijima stoji da je usvojen Statut Hajduka 1925, da je za predsednika izabran Aleksandar Nastić iz Kule, a izabrani su i članovi Upravnog i Nadzornog odbora.\nNovopečeni čelnici Hajduka 1925 konstatovali su da je potrebno što pre ispitati razloge gašenja superligaša iz Kule kako bi se došlo do imena onih koji su svojim poslovanjem odveli klub u ambis.\nČini se da je novoformirani Hajduk 1925 svojevrsna vrsta "opozicije" Osmajićevom OFK Hajduku a ostaje da se vidi kako će novoformirani klub funkcionisati.


31 NOVI LIJEK: Proširena Lista ljekova koji idu na teret FZO – Portal Luca\n31 NOVI LIJEK: Proširena Lista ljekova koji idu na teret FZO\nMinistarstvo zdravlja saopštilo je da je proširena Lista ljekova za 31 medikament, poručujući da na taj način podstiču konkurentnost i smanjuju cijenu ljekova\nProširena Lista ljekova za 31 lijek: Niže cijene, nema favorizovanja proizvođača, više mogućnosti za pacijente\n„Radi se o ljekovima koji se koriste u tretmanu oboljelih od malignih bolesti, dijabetesa, hemofilije, genito-urinarnih problema, hipertenzije, reumatoloških oboljenja, psorijaze, psihijatrijskih, hematoloških, neuroloških oboljenja i hereditarnog angioedema“, kazali su iz Ministarstva zdravlja.\n„Korekcije cijena ljekova u skladu sa maksimalnim cijenama koje je utvrdio CinMed su takođe obaveza redovne revizije Liste lijekova. Lista podrazumijeva ljekove koji se propisuju i izdaju na recept i ljekove koji se primjenjuju na primarnom, sekundarnom i tercijernom nivou, na teret sredstava obaveznog zdravstvenog osiguranja, kao i ljekove koji su sastavni dio Doplatne Liste lijekova. Doplatna lista ljekova sadrži ljekove koji su terapijska paralela (terapijska alternativa) ljekovima sa osnovne liste ljekova i osiguraniku se obezbjeđuju u visini cijene lijeka sa osnovne liste. Razliku do punog iznosa cijene lijeka na doplatnoj listi ljekova plaća osigurano lice“, navode u saopštenju.\n„Napominjemo da će već od septembra Ministarstvo zdravlja nastaviti pregovore sa farmaceutskim kompanijama u smislu smanjenja cijena novih lijekova koji su sastavni dio Liste lijekova, ali i ukupnog njihovog portfolija, koji se nalazi na Listi i u primjeni je duži vremenski period. Na taj način će se nastaviti kontinuirani rad na Listi ljekova, kao i otvaranje mogućnosti za nove aplikacije/uvrštavanje novih ljekova do kraja 2020. godine“, istakli su u saopštenju.


Srbija odbila poziv za neformalne sastanke u EU - Nova Borba\nSrbija odbila poziv za neformalne sastanke u EU\nNeformalni sastanci koje organizuje Slovačka, kao predsedavajuća EU, proteći će bez prisustva srpske delegacije, jer naša strana ne želi da prisustvuje\nSrbija se nije odazvala pozivu da prisustvuje neformalnim sastancima koje će Slovačka, kao predsedavajuća EU, uskoro organizovati. To je rekla ambasadorka Slovačke u Srbiji Dagmar Repčekova, uz napomenu da će se ti sastanci održati ovog meseca, kao i da su pozvane države kandidati.\nU intervjuu za "Politiku" ona je objasnila da osim zvaničnih sastanaka ministara EU, Slovačka kao predsedavajuća zemlja Savetom EU ogranizuje i neformalne astanake, na koje je odlučila da pozove i predstavnike zemalja kandidata za članstvo.\n- Jedan od sastanaka koje organizujemo u julu u Bratislavi je Savet EU za unutrašnje poslove i pravosuđe (JHA) , a drugi je Savet za zaštitu životne sredine (ENVI). I za jedan i za drugi poslali smo pozivnice nadležnim ministrstvima Srbije, ali nismo nažalost, do današnjeg dana dobili odgovore - rekla je ambasadorka.\nOna je povodom poziva šefa diplomatije Ivice Dačića na hitne konsultcije o spoljnopolitičkim potezima nakon odluke Brisela da ne budu otvorena poglavlja, rekla da ne vidi razlog za preispitivanje stava Vlade Srbije koji su u više navrata istakli zvaničnici Srbije, uključujući predsednika Nikolića - da je prioritet Srbije punopravno članstvo u EU.


Svedočenje: Predsednik Filipina naredio ubistva, davljenja i spaljivanja\nM. K. 15. septembra 2016. 12:03\nFilipinski predsednik Rodrigo Duterte ubio je radnika odeljenja za pravosuđe i naredio ubistva svojih protivnika, svedočio je danas pred parlamentom bivši pripadnik streljačkog odreda u oštrim navodima protiv predsednika Filipina.\nSvedok, koji je sebe predstavio kao ubicu, tvrdio je na saslušanju pred Senatom da su, po Duterteovim naredbama, on, grupa policijaca i bivših komunističkih pobunjenika, ubili oko 1.000 ljudi u poslednjih 25 godina a jednog čoveka su živog bacili krokodilima, prenosi AFP.\nVećina ubijenih ljudi je zadavljena, spaljena ili raskomadana a potom su ih sahranjivali u kamenolomu u vlasništvu jednog policajca koji je navodno i sam bio deo „eskadrona smrti“.\nOstali ubijeni su bacani u more kako bi ih pojele ribe, bivali ostavljeni raskomadani na ulicama ili zakopavani u neobeleženim grobovima.\nEdgar Matobato (57) je ove navode izgovorio pred članovima Senata koji istražuju navodna vansudska ubistva u Duterteovoj borbi protiv kriminala u kojoj su pripadnici policije ubili 3.140 ljudi u prvih 72. dana od kako je stupio na dužnost.\nTadašnja šefica za ljudska prava, senatorka Lejla de LIma, izjavila je da se Edgar Matobato predao istražnom telu 2009. godine i da je do nedavno bio u programu zaštićenih svedoka.\nDuterteov portparol je rekao da su ovi navodi već istraženi bez podnošenja tužbi a predsednikov sin Paolo Duterte je za svedočenje rekao da je na nivou „rekla-kazala“.\nMatobato je do detalja opisao slučaj u kojem je u policijskoj akciji, u kojoj je došlo do pucnjave, ubijen pripadnik odeljenje pravosuđa. Tadašnji gradonačelnik Davaa- Rodrigo Diterte je, nakon sukoba u kom je službenik bio ranjen, prišao još živom čoveku, i izpraznio u njega dva „uzija“.\nMatobato je svedočio i da su ubijani ljudi koji se sumnjiče za prodavanje droge ali da su naredbe postojale i bez osnova – poput ubistva momka Duterteove sestre, potom novinar koji je često kritikovao sadašnjeg predsednika kao i četiri telohranitelja lokalnih rivala.\nSvedočenje je usledilo nakon što je Duterte proglašen za poredsednika. Matobato, koji ima status svedoka saradnika, strahuje za svoj život od kako je Duterte preuzeo vlast, navodi AFP.


Komšić najavljuje krivičnu prijavu protiv Dodika - NTV Arena\nKomšić najavljuje krivičnu prijavu protiv Dodika\nPredsjedavajući Predsjedništva BiH Željko Komšić najavio je danas da će podnijeti prijavu protiv srpskog člana Predsjedništva BiH Milorda Dodika “ukoliko izostane reakcija Tužilaštva BiH”.\nKomšić je rekao da su izjave srpskog člana Predsjedništva BiH “predmet rada Tužilaštva BiH”, te da Dodikova “djela predstavljaju rušenje ustavnog sistema države”.\n“Dodik ima problem i sa međunarodnom zajednicom i sa nama”, rekao je Komšić novinarima nakon sastanka članova Predsjedništva BiH sa ministrom za evropske i inostrane poslove Austrije Mihaelom Linhartom.\nOn smatra da je BiH, umjesto priče o evropskom putu i ispunjavanju 14 prioriteta, u kratkom vremenskom roku došla do priče o bezbjednosti, stabilnosti, jedinstvu i suverenitetu.\n“Dodik ide na dva pravca kada je u pitanju njegova politička taktika. Jedan je usmjeren na domaću javnost, odnosno na narod u Republici Srpskoj, a drugi da međunarodnoj zajednici stavi do znanja da je on faktor i da oni moraju prihvatiti ovo što on radi”, smatra Komšić.\nTags: bih, krivicna prijava, milorad dodik, rs, zeljko komsic, zemlja\nBijeljina: Pronađena droga, uhapšeno lice za kojim traga dobojska uprava


Zatvaraju se hiljade prodavnica "brze mode", bez posla radnici i prodavci - Glas Srpske\nTanjug 14.07.2020 16:27\nRIM - Poslije 20 godina vladavine i ogromne zarade takozvana “brza moda” (fast fešn) trpi ogromne gubitke i proizvođači poput švedskog giganta H&M, španske “Zare”, ”Stradivariusa” zatvaraju hiljade prodavnica širom svijeta, a bez posla ostaju prodavači u razvijenom svijetu i radnici u siromašnim zemljama piše dnevni list “Hafington Post”.\nPrema procjenama lista “Biznis i Fešn”, globalna industrija mode, odjeće i cipela, će zbog pandemije i krize imati između 25 i 30 odsto gubitaka. Ogromna suma budući da ova privredna grana, na svjetskom nivou, godišnje zarađuje 2,5 triliona dolara.\nJeftina modna odjeća po sistemu “obuci i baci”, trpi velike gubitke zbog pandemije Kovida19, a tome je doprinjela činjenica da je jeftina moda globalizovana, to jest proizvodi se u udaljenim dijelovima svijeta, što je u vreme pandemije virusa korona doprinjelo prekidu komunikacija.\n“Kovid-19 je samo otkrio probleme proizvodnje brze odjeće kojima već dugo ne ide dobro. Previše je proizvodnje, neodrživa je za planetu. “ rekao je za Hafington Post, direktor međunarodnog Instituta za Modni Dizajn i Marketing “Polimoda”, Danilo Venturi.


Srbija 56. najbolja zemlja za poslovanje na Forbsovoj listi – Bankar.rs\nHome/ANALIZE/Srbija 56. najbolja zemlja za poslovanje na Forbsovoj listi\nSrbija je zauzela 56. mesto na Forbsovoj listi najboljih zemalja za poslovanje u 2019. godini među 161 rangiranom državom.\nKada je reč o ostalim zemljama iz okruženja, Albanija se nalazi na 74. mestu, Mađarska na 40., Rumunija na 41., Grčka na 42., a Bugarska na 46. mestu.\nPrva je, po drugi put Velika Britanija, sledi Švedska, Hong Kong je treći, Holandija četvrta, a Novi Zeland peti.\nZanimljivo je da su Sjedinjene Države pale za pet pozicija na 17. mesto zbog, kako je obrazloženo, pogoršanja ličnih, trgovinskih i monetarnih sloboda u toj najvećoj svetskoj ekonomija “teškoj” 19,5 hiljada milijardi dolara.\nIz Forbsa navode da su rang listu “Najbolje zemlje za biznis 2019” formirali na osnovu 15 različitih kriterijuma, uključujući imovinska prava, inovacije, poreze, tehnologiju, korupciju, slobode (lična, trgovinska i monetarna), birokratiju i zaštitu investitora. Pored toga, kriterijumi su obuhvatili i radnu snagu, infrastrukturu, veličinu tržišta, kvalitet života i rizik.\nKorišćeni su podaci objavljeni u izveštajima Fridom Hausa, Heritidž Fondacije, Alijanse za imovinska prava, Ujedinjenih nacija, Transparensi Internešenela, Svetske banke, Svetskog ekonomskog foruma…\nForbs Poslovanje Rang lista\nSrpska ekonomija u 2018. porasla 4,4%\nNBS zadovoljna: U 2018 dinar stabilan, inflacija niska, uvećane devizne rezerve


"Okupili smo najbolju ekipu": Nataša Miljković i Maja Nikolić otkrivaju šta gledaoce očekuje u njihovoj novoj emisiji!\nsubota 17. avgust 2019. 11:44h\nMaja Nikolić i Nataša Miljković • Miloš Nadaždin / RAS Srbija\n- Sa Majom i Natašom smo postigli dogovor o njihovom prelasku na Novu S, koja posluje u okviru United Media. Drago mi je što će se i njih dve pridružiti timu vrhunskih novinara ove televizije koja je, za samo par meseci postojanja, već među najgledanijim čemu je svakako doprinela atraktivna programska ponuda, namenjena svim generacijama i interesovanjima - izjavila je izvršna direktorka kompanije United Media Aleksandra Subotić o velikom medijskom transferu.\nNataša Miljković • Promo / Promo\nIako je bilo raznih nagađanja gde će Maja i Nataša nastaviti karijeru nakon odlaska sa Prve, ove dugogodišnje prijateljice i kume sada će raditi popodnevni program na pomenutoj kablovskoj televiziji. Nataša Miljković ne krije zadovoljstvo zbog novog posla, ali i novog izazova u karijeri.\n- Jedva čekam ovaj septembar, koji je jedan od najvažnijih početaka u mom životu. Okupili smo najbolju ekipu, ušli u najsposobniji i najzdraviji produkcioni sistem u regionu, a čast mi je i zadovoljstvo biti njegov deo. Šta se dešava među nama, od politike, društva, tabua i zabave, bez zabranjenih tema, gledajte nas od sredine septembra svakog dana - poručuje Miljkovićeva.\nMaja Nikolić • Zoran Lončarević / RAS Srbija\n- Savršeni produkcijski uslovi, potpuna sloboda i, malo je reći, sjajne kolege sa kojima radimo su sve što sam mogla da poželim. “Među nama” će imati i aktuelnosti i vrhunsku zabavu i odlične teme - obećava Nikolićeva, kojoj će, kao i Maji, biti u potpunosti odrešene ruke za sve što ima veze sa emisijom, dok nema sumnje da će se o tome i te kako pričati.\nViše od dve decenije Maja i Nataša su prepoznatljiva televizijska lice. Maja je jednom prilikom otkrila za “Blic TV magazin” šta joj je konkretno posao doneo, a šta oduzeo u životu.\n- Doneo mi je mnogo toga lepog. Veoma sam zahvalna na karijeri koju imam, jer sam svesna da mali broj ljudi radi ono što istinski voli i uživa u tome. Sa druge strane, verujem da je u tome tajna uspeha, da na televiziji ne možeš biti prihvaćen ako nisi iskren. Ja sam od onih žena koja ne mogu da sede i ništa ne rade, imam mnogo energije i radujem se svakoj novoj emisiji - istakla je Maja.


Vodena blokada Krima praktično okončana - 24.02.2022, Sputnik Srbija\nVodena blokada Krima praktično okončana\nVodena blokada Krima je praktično završena, izjavio je krimski lider Sergej Aksjonov. 24.02.2022, Sputnik Srbija\nPrethodno je portparol Ministarstva odbrane Rusije Igor Konašenkov rekao da je izlazak ruskih trupa u Herson omogućio deblokadu Severnokrimskog kanala i obnavljanje vodosnabdevanja poluostrva Krim.Ukrajina je obezbeđivala oko 85 odsto potreba Krima za pijaćom vodom preko Severnokrimskog kanala koji kreće iz Dnjepra. Međutim, posle ponovnog ujedinjenja Krima s Rusijom, snabdevanje republike vodom preko kanala jednostrano je potpuno obustavljeno.Aksjonov je ranije rekao da bi obnavljanje vodosnabdevanja iz Ukrajine ovim kanalom otklonilo problem vodosnabdevanja poluostrva, a pre toga je zadužio odbor za vodoprivredu da ga pripremi za prijem vode iz Ukrajine.Prema njegovim rečima, biće potrebno dva dana da se kompletan sistem kanala u potpunosti osposobi.\nsergej aksjonov, krim, kriza u ukrajini, igor konašenkov\nVodena blokada Krima je praktično završena, izjavio je krimski lider Sergej Aksjonov.\n„Vodena blokada Krima je praktično završena, oružane snage Ruske Federacije kontrolišu čvor u Novoj Kahovki. Nacionalisti su napravili veštačku barijeru – barikadu od peska 16 kilometara od Krima. Te dve prepreke su onemogućavale da voda dospeva na Krim. Ministarstvo odbrane Rusije već kontroliše celu ovu situaciju“, rekao je Aksjonov u emisiji Solovjov uživo.\nPrethodno je portparol Ministarstva odbrane Rusije Igor Konašenkov rekao da je izlazak ruskih trupa u Herson omogućio deblokadu Severnokrimskog kanala i obnavljanje vodosnabdevanja poluostrva Krim.\nUkrajina je obezbeđivala oko 85 odsto potreba Krima za pijaćom vodom preko Severnokrimskog kanala koji kreće iz Dnjepra. Međutim, posle ponovnog ujedinjenja Krima s Rusijom, snabdevanje republike vodom preko kanala jednostrano je potpuno obustavljeno.\nAksjonov je ranije rekao da bi obnavljanje vodosnabdevanja iz Ukrajine ovim kanalom otklonilo problem vodosnabdevanja poluostrva, a pre toga je zadužio odbor za vodoprivredu da ga pripremi za prijem vode iz Ukrajine.\nPrema njegovim rečima, biće potrebno dva dana da se kompletan sistem kanala u potpunosti osposobi.\nBajden o situaciji u Ukrajini, na udaru sankcija četiri ruske banke /video/\n24 Februar, 19:53


Poezija boja Roksande Ilinčić ekskluzivno predstavljena u Beogradu | Original\n“The Poetry of Colour” (Poezija boja), modna izložba čuvene srpske dizajnerke Roksande Ilinčić, koja živi i radi u Londonu, otvorena je sinoć u izložbenom prostoru kompanije Belgrade Waterfront.\nU okviru izložbe, koja je realizovana uz podršku The Residences at The St. Regis Belgrade i Kule Beograd, Roksanda je predstavila modele iz svojih kolekcija proleće/leto 2019, pre-fall 2019 i jesen/zima 2019, koje je dizajnerka lično odabrala posebno za ovu priliku.\nOtvaranje izložbe obeležio je i početak saradnje Roksande Ilinčić i Fondacije Novak Đoković pružanjem podrške dizajnerke projektu “Školice života”. U okviru ovog projekta Fondacija gradi i renovira predškolske ustanove u ekonomski manje razvijenim oblastima, kako bi deca koja žive u ovim okruženjima imala što bolje mogućnosti da se razviju u samouverene, sigurne i uspešne pojedince.\n– Izuzetno smo ponosni što je izložba Roksande Ilinčić realizovana uz podršku brenda St. Regis. Sa tradicijom dugom više od veka, ovaj brend sa čuvenim njujorškim nasleđem, poznat je i po svojoj ljubavi prema umetnosti i dizajnu i veliko nam zadovoljstvo što tu atmosferu sada donosimo i u Beograd. Širom sveta, St. Regis je uvek negovao neraskidive veze sa umetničkim krugovima, kreirajući izuzetne saradnje sa poznatim umetnicima, dizajnerima i stvaraocima, po čemu se izdvojio u odnosu na druge rezidencijalne brendove. Tu tradiciju nastavljamo i u Srbiji, kroz The Residences at The St. Regis Belgrade, izuzetnom izložbom izvanredne Roksande Ilinčić – rekao je generalni direktor kompanije Belgrade Waterfront Nikola Nedeljković.\n– Beograd je grad koji je inspirisao mnoge moje kolekcije i posebno moju ljubav prema bojama – istakla je Roksanda Ilinčić i dodala:\n– Izložba ‘The Poetry of Colour’ zapravo je moj lični izbor modela, predstavljenih u okviru jedinstvene instalacije koju sam osmislila specijalno za ovu priliku i kao podršku Fondaciji Novak Đoković. Želela sam da istražim ogromne mogućnosti ove impresivne istorijske građevine u kojoj predstavljamo izložbu, ukrašenu cvećem koje me podseća na Srbiju i moju večitu inspiraciju – boje.\n– Velika mi je čast što nastavljam sa humanitarnim radom ovde u Beogradu, ovoga puta podrškom projektu “Školice života” koji sprovodi Fondacija Novak Đoković. Za mene su osnaživanje dece i podrška u nezi, razvoju i obrazovanju naredne generacije ključni za postavljanje temelja naše budućnosti. Raduje me što sam u prilici da učestvujem u tome ovom divnom prilikom, u gradu u kom sam odrasla i bila inspirisana da ostvarim svoje snove i uverenja. Nadam se da ćemo, podržavanjem ovog važnog cilja, pomoći deci da sanjaju isto tako velike snove, da veruju u sebe i da postanu sve ono za čim teže.\nIzložba “The Poetry of Colour” Roksande Ilinčić biće otvorena za posetioce 28. i 29. maja u izložbenom prostoru Belgrade Waterfronta, Karađorđeva 48, u periodu od 10 do 22 časa.\nFoto: Sever Zolak (cover), Sofija Borković (galerija)\nTagovi: poezija boja roksanda ilinčić the poetry of colour u beogradu\nBudi aktuelanPočinje međunarodni festival jednominutnog filma Mister Vorky


http://health-treatment.ruhttp://joomspider.comhttp://maintain-health.ruhttp://tryjoomla.net http://my-houseroom.ruhttp://my-immobility.ru http://buy-immobility.ruhttp://repair-dwelling.ruhttp://dohodok.ruhttp://grand-finance.ru\nNastavlja se Zimska malonogometna liga\nNapisao/la Igor Frankovic Datum: 09.12.2016.\nNakon što su prošlog vikenda odigrane utakmice prvog kola zimske malonogometne lige, u dvorani Valbruna ovog su vikenda na rasporedu nove utakmice. Tako će ove subote snage odmjeriti Prva liga…\nZapočinje nova sezona malonogometne lige\nS prvim vikendom u prosincu, započinje nova Zimska malonogometna liga u organizaciji Nogometnog kluba Rovinj. Za ovogodišnje sudjelovanje prijavilpo se ukupno 9 ekipa u Prvoj ligi i deset ekipa za…\nU prostorijama Uprave Kluba održan je sastanak u svezi nove malonogometne sezone. Na prvom sastanku prisustvovali su predstavnici sedam ekipa Prve lige i osam ekipa Veterana dok se prijava ostalih…\nRovinjski seniori ugostili su u četvrtak u prijateljskom susretu pulskog prvoligaša i poraženi su sa, ipak se čini, možda malo previsokih 7:1. U prvom dijelu gosti iz Pule koji…\nTermini sastanaka roditelja sa trenerima\nNapisao/la Igor Frankovic Datum: 16.09.2016.\nTreneri mlađih kategorija svakog tjedna vrše sastanke sa roditeljima članova Kluba na kojima se upoznavaju sa radom i djelovanjem kategorije i samog Kluba. Termini održavanja sastanaka: Trener Marić – utorkom…\nNakon što su odradili nekoliko individualnih treninga, rovinjski su seniori započeli sa pripremama za novu sezonu u koju kreću sa novim/starim trenerom Zoranom Peruškom koji je za novu ligašku…


Radonjić: Znamo protiv koga igramo, daćemo maksimum - Izazov\nRadio-televizija Srbije\t 14. oktobra 2021. 14:47\n"CSKA svake godine napada vrh, ima iste ciljeve. Tako je i ove sezone. Već na početku je pokazao da je među favoritima za osvajanje. Tim pun kvaliteta, iskustva, trofeja. Čeka nas težak posao u Moskvi i biće potrebno da budemo jako dobri da bi parirali CSKA", izjavio je Radonjić novinarima pred odlazak u Moskvu.\n"Da vidimo koliko možemo da budemo konkurentni protiv favorita za osvajanje i na osnovu toga ćemo praviti analize i davati konkretne odgovore. U takvoj smo fazi da je potrebno određeno vreme i broj testova da bi nešto konkretnije mogli da kažemo, jer nismo imali prilike da uradimo sve što je bilo planiramo."\n"Nadamo se da ćemo što pre izaći iz problematike sa povredama i da ćemo imati još igrača na koje možemo da računamo za sledeći period, koji je takođe jako zahtevan. Sigurno ćemo dati sve od sebe i pokušati da odigramo najbolje što možemo. Znamo protiv koga igramo, ali želimo da izađemo na parket i damo maksimum", zaključio je Radonjić.\nDejan Davidovac smatra da je CSKA i ove sezone jedan od favorita za titulu prvaka Evrope i da će njegov tim imati težak zadatak u Moskvi.\n"CSKA je u ovom trenutku možda i najbolja ekipa u Evropi. Teška utakmica, ali daćemo sve od sebe da pokušamo da ih pobedimo. Posle pobede protiv Žalgirisa idemo u Moskvu raspoloženi i očekujem dobru utakmicu", rekao je Davidovac pred put u Moskvu.\n"Imamo problema sa povredama ove sezone, ali trudimo se da mi zdravi to nadomestimo. Ja se dobro osećam, vratio sam se posle dužeg odsustva. Biće nam mnogo lakše kad se vrate svi povređeni igrači", zaključio je Davidovac.\n"Ono što je ključno protiv CSKA je da imamo kontinuitet u igri bez obzira na krajni ishod meča. Treba u oba pravca da drrzimo nivo. Svaka pobeda mnogo znači, pogotovo ako je ostvarena u Evroligi i to je veliki plus pred gostovanje u Moskvi."\n"Ono što želim je da nađem pravi ritam u igri, daću sve od sebe da ekipa igra dobro i pobeđuje. Uprkos povredama ekipa igra dobro jer svaki igrač daje sve od sebe, čak i ako ne igra na svojoj poziciji", poručio je Ivanović.


Prekinuto uništavanje opreme Telekoma na Kosovu – Nadlanu.com\nPrekinuto uništavanje opreme Telekoma na Kosovu\nKOSOVSKA MITROVICA, 28. septembra 2010. (Beta) – Koordinator tehnike Telekoma Srbije za Kosovo i Metohiju Ilija Ivanović izjavio je da su kosovske vlasti u utorak prekinule uništavanje opreme i baznih stanica te kompanije u centralnom i južnom Kosovu.\n„Telekom će, u saradnji s državnim organima Srbije, iznaći rešenje za to područje, a do tada će radnici Telekoma na severu dežurati kako bi sačuvali opremu i bazne stanice u tom delu Kosova“, rekao je Ivanović za agenciju Beta.\nKosovske vlasti su u nedelju uništile nekoliko baznih stanica Telekoma Srbije tvrdeći da taj operater iz Srbije nema dozvolu za rad na Kosovu.\nTelekom Srbije, međutim, navodi da ima dozvolu da radi na Kosovu. Procenjuje se da je, posle akcije kosovskih vlasti, bez telefonskog signala ostalo oko 80.000 Srba južno od Ibra, a da nekoliko hiljada njih nema ni signal fiksne telefonije.


Dodik potvrdio izveštaje VOA: Za lobiranje u SAD, RS potrošila 30 miliona dolara\nPredsednik Republike Srpske Milorad Dodik (AP Photo/Amel Emric)\nLider bosanskih Srba Milorad Dodik potvrdio tačnost istraživačkog izveštaja Bosanskog servisa Glasa Amerike (VOA) da je potrošio gotovo 30 miliona dolara na lobiranje u Sjedinjenim Državama.\nDodik, predsednik Republike Srpske, rekao je novinarima da je moguće da je autonomni entitet bosanskih Srba platio oko 30 miliona dolara firmi za lobiranje kod vlade SAD u Vašingonu.\n„Javnosti je poznato da smo tokom poslednjih deset godina imali kontakte sa određenim agencijama (u SAD). Zahvaljujući tome, imalo smo dobru poziciju Republike Srpske u prošlosti i bili smo u mogućnosti da ponudimo objašnjenja po pojedinim pitanjima“, rekao je Dodik, a prenosi bosanskohercegovačka agnecija Fena. „To nije puno novca, ako uzmete u obzir vreme tokom kog je on potrošen“.\nBosanski servis Glasa Amerike javio je u ponedeljak da je lider bosanskih Srba potrošio 29.635.062,83 dolara za lobiranje. Izveštaj su preneli lokalni mediji i vest se brzo proširila preko društvenih mreža.\nSekretarijat za finansije SAD je 17. januara uveo sankcije Dodoku zbog aktivne obstrukcije napora da se implementira Dejtonski sporazim iz 1995. godine, kojim je okončan krvavi konflikt u Bosni i Hercegovini. Sankcije dozvoljavaju vlastima SAD da blokiraju pristup Dodika njegovoj imovini koja je pod jurisdikcijom SAD.\nDodik je svojevremeno bio pohvaljen kao demokratski reformator u BiH, ali su njegove veze sa SAD i EU pogoršale tokom poslednjih nekoliko godina. U isto vreme, njega je hvalila Rusja, sa kojom on zagovara bliže političke i ekonomske odnose.\nNedavno, Dodik je pozvao na nezavisnost Republike Srpske, dovodeći u pitanje legitimnost pravosuđa i čak je povukao vojnike iz Republike Srpske iz jedinstvene vojske države.\nDodiku je takođe nedavno u Ambasadi SAD u BiH odbijen zahtev za izdavanje diplomatske vize, što ga je sprečilo da prisustvuje inauguraciji predsednika Donalda Trampa. Dodik je tvrdio da je zvanično bio pozvan da prisustvuje događaju. Ipak, ispostavilo se da je reč o pozivu za prisustvo privatnom balu koji su sponzorisale religiozne i konzervativne grupe.


Ponosan sam na uzdržanost i strpljenje policajaca – DnevniZurnal\nPonosan sam na uzdržanost i strpljenje policajaca\nby admin 16/02/2022, 11:08 1.3k Views\nMinistar unutrašnjih poslova Srbije Aleksandar Vulin ocenio je, komentarišući današnje proteste isred Palate Srbija, da je “ponosan na uzdržanost i strpljenje policajaca” koji su obezbeđivali zgradu palate, gde predsednik srbije Aleksandar vučić dodeljuje odlikovanja povodom Dana državnosti.\n„Oko 200 demonstranata pokušalo je da spreči porodicu đenerala Radenovića da primi orden, pokušali su da spreče predsednicu Republike Srpske Željku Cvijanović i srpskog člana Predsedništva Bosne i Hercegovine Milorada Dodika, pokušali su da spreče mnoge divne lekare, vojnike, policajce i prijatelje Srbije da prime odlikovanje“, naveo je Vulin, a saopštilo njegovo ministarstvo.\nKako je rekao, demonstranti su „pokušali da pokvare Srbiji praznik, a nagrađenima dan njihovog ponosa“.\n„Ponosan sam na uzdržanost i strpljenje policajaca koje smo izveli samo u uniformama i izvinjavam im se što za praznik nisu sa svojim porodicama“, kazao je Vulin.\nIspred Palate Srbija, gde se održava dodela odlikovanja povodom Dana državnosti, održava se protest više ekoloških organizacija koje traže da se zakonom trajno zabrani iskopavanje bora i litijuma.\nKordon policije ih, međutim, sprečava da priđu Palati Srbija. Učesnici protesta u više navrata pokušavali su trčanjem da ga zaobiđu, zbog čega je izgledalo kao da se jedni i drugi “jure” po parku uz Bulevar Nikole Tesle.


Održana deseta sednica Skupštine grada | Ritam Grada - vesti Kragujevac\nOdržana deseta sednica Skupštine grada\n- Ritam Grada - Apr 26, 2013\nOdbornici Skupštine grada Kragujevca na današnjoj, desetoj sednici, usvojili su predloge odluka o dodeli javnih priznanja grada Kragujevca koja će biti uručena na svečanoj sednici Skupštine grada, na Đurđevdan.\nU godini u kojoj grad Kragujevac obeležava desetogodišnjicu saradnje sa gradom Ingolštatom, zvanje počasnog građanina grada Kragujevca pripašće dr Alfredu Lemanu, gradonačelniku grada Ingolšata i Draganu Živanoviću, osnivaču Društva prijateljstva Kragujevca i Ingolštata.\nĐurđevdanska nagrada za oblast umetnosti biće uručena prodajnoj galeriji «Rima» za priređivanje i organizaciju likovnih izložbi; dr Milivoju Milovanoviću za oblast nauke zbog tri novostvorene sorte strnih žita; Igoru Lazareviću, uredniku veb portala «Ritam grada» za oblast novinarstva; Univerzitetskoj biblioteci u Kragujevcu za oblast obrazovanja, za obeležavanje 35 godina modernog bibliotekarstva i posebne rezultate u razvoju visokog obrazovanja; Predragu Obroviću za organizaciju i realizaciju kulturno-prosvetnih i umetničkih događaja i aktivnosti; Nenadu Tanasijeviću i Dušanu Aleksiću u oblasti sporta, za organizaciju prvog Svetskog prvenstva u basketu 3×3; i dr Radenku Petronijeviću, za doprinos u akcijama humanitarnog karaktera.\nSkupština grada prihvatila je Strategiju održivog razvoja grada Kragujevca za period od 2013-2018. godine koja predstavlja značajan strateški dokument neophodan u postupku resertifikacije grada Kragujevca od strane NALED-a, kao i predlog odluke o bratimljenju grada Kragujevca i opštine Zubin Potok. Inicijativa o bratimljenju lokalnih samouprava sa većinskim srpskim stanovništvom sa prostora Kosova i Metohije sa gradovima i opštinama u Srbiji sa ciljem jačanja veza i održavanja kontinuiteta u životu srpskog društva potekla je od Vlade Srbije.\nDirektori javnih i javno komunalnih preduzeća, čije je osnivač grad, ubuduće će se birati putem konkursa, koji će sprovoditi Komisija sastavljena od pet članova, četiri predstavnika lokalne samouprave, i petog predstavnika koga delegira Stalna konferencija gradova i opština. Detaljna procedura vrednovanja i bodovanja kandidata definisana je posebnim pravilnikom. Konkursi za direktore će biti raspisani do kraja juna, a formiranje Komisije očekuje se tokom maja meseca.\nOdbornici su se saglasili i sa dopunom Odluke o korišćenju građevinskog zemljišta kojom se ograničava povećanje visine naknade u skladu sa lokalnim privrednim rastom.\nUsvojene su izmene osnivačkih akata Ustanova Dom kulture i Muzički centar kome če ubuduće pripadati koncertna dvorana «Pionir» čije je renoviranje u toku, a prihvaćen je i godišnji izveštaj o radu kancelarije Zaštitnika građana.\nSkupština je donela rešenje o postavljenju Gradskog javnog pravobranioca. Tu funkciju i dalje će obavljati diplomirani pravnik Gordana Jevtović. Funkciju vršioca dužnosti direktora JP “Direkcija za urbanizam“ do imenovanja direktora obavljaće mr Dragan Jevtović umesto Mirjane Ćirić koja je ovu funkciju obavljala do sada.


Tanjug 3. septembra 2021. 11:20\nNOVI SAD – Četvrto izdanje Kaleidoskopa kulture otvoreno je sinoć u prostoru Kreativnog distrikta u Novom Sadu, a u naredna četiri dana biće upriličeno više od 40 programa u okviru uvoda u prestojećih pet nedelja predstavljanja pet vrsta umetnosti.\nSvečanom otvaranju prve večeri prisustvovali su i ministarka kulture i informisanja Maja Gojković, član Gradskog veća za kulturu Dalibor Rožić, ambasador SAD Entoni F. Godfri, dok će ambasador Belgije Adam Kun večeras otvoriti izložbu „Stripom kroz Belgiju“.\nNakon audio-vizuelnog performansa ispred nekadašnje Fabrike koji je u fokus stavio mlade novosadske učenike i 30 volontera Evropske prestonice kulture, kojim je ilustrovana istorija nekadašnjeg Velikog Limana, kapije su otvorene i posetioci su već tokom prve večeri uživali u programima domaćih, regionalnih i evropskih umetnika.\nPosetioci su u Kreativnom distriktu imali prilike da pogledaju postavke „Veliki Liman: od industrijske proizvodnje do savremenog stvaralaštva“ i „Enter the MetaClub“ Tanje Vujinović i Andreasa Vaneršteta u okviru CGA konferencije, kao i da se upoznaju sa radovima nekih od najperspektivnijih slikara mlađe generacije: Aleksandra Dimitrijevića, Aleksandra Denića i Milana Nešića.\nPrvo veče Kaleidoskopa obeležio je i nacionalni paviljon Ars Elektronike, na kojem učestvuju studenti Akademije umetnosti u Novom Sadu sa projektom „Vrt“.\nPored toga, program prve večeri 48. INFANT-a otvoren je kabaretskom monodramom Zijaha Sokolovića „Međuigre 0-24”, nakon čega je izvedena predstava „Pošta“ Slovenskog narodnog gledališča iz Maribora, dok su u okviru Filmskog festivala „Obnova“ prikazani filmovi „Varljivo leto ’68“ i „Uprkos magli“.\nMuzički deo programa činili su nastupi beogradskog sastava Repetitor i Di-džej Novaka.\nProgrami u okviru otvaranja Kaleidoskopa kulture nastavljaju se do 5. septembra, a među njima se ističu izložba mladih umetnika iz austrijske galerije iz Sankt Peltena „Materija kroz vreme. Pesak, drvo, kamen i metal u eri digitalizacije“, performans „Nestabilan“ cirkuskog umetnika Nikole Frezo, novosadska premijera filma „Toma“, kao i projekcije filmova „Maratonci trče počasni krug“ i „Lepota poroka“.\nPored toga, biće upriličene i stručne tribine u okviru CGA konferencije, predstava „Grand hotel“ pozorišta Madlenianum, plesni performans „Spektakl“ Studija za suvremeni ples iz Zagreba, kao i brojni drugi sadržaji.\nUlaz na sve programe otvaranja Kaleidoskopa je slobodan i bez dodatnih kovid-protokola, ali je obavezno poštovanje aktuelnih epidemioloških mera.


Sportske.net - Čelsi će morati još jednom da "razbije kasicu"!\nFudbaleri Čelsija su doživeli katastrofu za samo 45 minuta utakmice na "Hotornsu" protiv Vest Broma.\nEkipa Slavena Bilića je za 28 minuta stekla tri gola prednosti, Čelsi je imao svoje šanse, ali ih nije iskoristio, rival je mrežu tresao svaki put kada je pripretio.\nI to je glavni problem Čelsija, tako je bilo i prošle sezone, pod Frenkom Lampardom su mrežu sačuvali samo jednom na gostovanjima, što je zaista zabrinjavajuć podatak.\nSa tim na umu, ovog leta su potrošili oko preko 150 miliona evra na pojačanje napada, koji ih je minule sezone i pored užasne odbrane doveo do Lige šampiona.\nPojačana je i odbrana, čeka se engleski reprezentativac Ben Čilvel, nakon današnje greške Markosa Alonsa, jasno je da će on biti veliko pojačanje.\nIpak, utisak je da je problem što je sam bedem ispred gola pojačan praktično samo jednim igračem, stigao je fudbaler svetske klase, ali u poznim igračim godinama, Tijago Silva.\nBrazilac će biti od velikog značaja u organizaciji napada iz zadnje linije, to se videlo i u prvi 45 minuta na "Hotornsu", ali sada je jasno da je Lampard morao još malo da sačeka pre nego što mu ukaže šansu u prvoj postavi i dodeli mu kapitensku traku.\nAngažovan je i Malang Sar, ali je procenjeno da on nema kvalitet za prvi tim, pa će na kaljenje, interesantno je da za ovaj dvojac nije potrošen nijedan cent, stigli su kao slobodni igrači iz PSŽ i Nice.\nTu su još Zuma, Kristensen i Tomori, mladi Empadu je poslat u Šefild na novu pozajmicu, dok se spekuliše da klub hoće i da proda Ridigera, možda i najkonstantnijeg defanzivca ekipe. Kada se sve sabere i oduzme jasno je da ekipi nedostaje kvalitet na ključnom mestu.\nČesto je problem bio i golman, pa je potrošeno i oko 25 miliona evra na Mendija, Senegalac bi trebalo da bude dobro pojačanje, ipak ga je praktično izabrao Petr Čeh.\nNo, danas im protiv VBA ne bi mogao ni Čeh iz najboljih dana, a kamoli čuvar mreže koji je tek četiri godine profesionalac, u odbrani izuzetno škripi i utisak je da je Lampardu prekopotrebno još jedno kvalitetno pojačanje na štoperskim pozicijama.\nTri primljena gola za poluvreme protiv tima koji se vratio iz Čempionšipa će definitivno upaliti alarme u klubu, pa bi mogli da pošalju "ponudu koja se ne odbija" u komšiluk za Deklana Rajsa.\nČini se da je problem i u veznom redu, jeste Lampard previše otvoreno postavio ekipu, potcenio je mogućnosti Bilićeve ekipe, ali je i Kante odigrao jako slabo poluvreme, nije to više onaj igrač koji je sa Lesterom i "Plavcima" osvajao titule, koji je bio ključ uspeha Francuske na Mundijalu u Rusiji.\nRajs bi mogao da bude i prava alternativa za Francuza, zna se da vezni red daje sigurnost odbrani, a jasno je da je odbrana Čelsija jako nesigurna.\nVidećemo kakva će biti reakcija uprave, sve i da "Plavci" preokrenu rezultat, tri primljena gola za poluvreme su jasan znak da je zadnja linija u velikom problemu, ne možemo reći da je problem timska odbrana, jer su gotovo sva tri pogotka domaći igrači postigli posle grešaka fudbalera iz defanzivne linije.\nOdbrani nedostaje koncentracije, uigranosti, sigurnosti, ali pre svega, odbrani Čelsija nedostaje kvaliteta. Prelazni rok u Engleskoj traje do petog oktobra.\nNajotvratniji tim u PL poslije Citya\nSta pisete bre vi Kante danas pokidao! Vi ne gledate onda fudbal ocima.\nNek dovedu Lindelofa iz Uniteda i kompletirali bi najlosiju odbranu svih vremena :)\nSta im tesko...


utorak, 15 januar 2013 12:13\nDana 2. novembra deca od 2002. - 2005. godišta odigrali su prijateljsku utakmicu u Pančevu sa Tamišem koju su Starčevci dobili sa 48:33. Tom prilikom, odličnu partiju su pružili Piščević, Vasić i Strahinja Bogdanov.\nDana 6. novembra mladji pioniri su pobedili ekipu Kris-Kros 2 u Pančevu sa 56:40, zatim su odigrali 16. novembra u Starčevu sa Omoljicom. I pored toga što je Borac bio oslabljen neigranjem par standardnih igrača, Starčevci su pružili odličnu partiju i parirali komšijama koje na kraju pobedjuju sa 65:33. Najbolju partiju na utakmici je pružio Vladan Andrić i Milutin Vidić tako da na pauzu do početka drugog dele lige Starčevci su zauzeli četvrtu poziciju.\nPioniri su 8. novembra ugostili Novoseljane od kojih gube sa 65:35 a 15. decembra usledilo je gostovanje ekipi Basket KO iz Kovina, gde Borac odlično počinje i pobedjuje prvu četvrtinu sa 14:11 a onda Kovin “daje gas“ i pobedjuje sa 90:41.


Potpisan ugovor o stručno–naučnoj saradnji – Podrinske\nPotpisan ugovor o stručno–naučnoj saradnji\nStručno-naučna saradnja Centra za endokrinu hirurgiju iz Beograda i Opšte bolnice Šabac\nProf. dr Ivan Paunović, načelnik Centra za endokrinu hirurgiju Kliničkog Centra Srbije i dr Slobodan Popović, v.d. direktora Opšte bolnice „Dr Laza K. Lazarević“ potpisali su danas ugovor o stručno–naučnoj saradnji dve ustanove.\nOdredbama ugovora uređuju se odnosi saradnje u zdravstvenoj, naučnoj i obrazovnoj delatnosti iz oblasti endokrine hirurgije. Međusobna saradnja podrazumeva školovanje kadrova Opšte bolnice Šabac u Centru za endokrinu hirurgiju kao i dolazak njihovih renomiranih stručnjaka u našu ustanovu radi primene savremenih hirurških procedura. Takođe, utvrđuje se način sprovođenja dijagnostičkih i konzilijarnih pregleda pacijenata koji se upućuju iz naše ustanove, izvođenje daljih procedura i izbor mesta lečenja, kao i tretman eventualnih postoperativnih komplikacija koje ne mogu biti zbrinute u OB Šabac.\nNosilac aktivnosti ispred Centra za endokrinu hirurgiju KCS i koordinator rada na izvršavanju ugovorenog biće prof. Paunović a ispred šabačke zdravstvene ustanove te poslove obavljaće dr Popović.\nOvaj ugovor, koji nije vremenski ograničen, omogućiće Opštoj bolnici Šabac stalnu naučno-nastavnu bazu za dalje stručno usavršavanje i obezbediće potpunu saradnju između ustanova u rešavanju zdravstvenih problema iz oblasti endokrine hirurgije za pacijente Mačvanskog okruga.


HOROR U CENTRU BEOGRADA, OTROVANI KUĆNI PSI I MAČKE! Vlasnici očekuju da krivac bude kažnjen i pitaju: ŠTA DA JE OTROV POJELO NEKO DETE?! - Informer Ad\n09:22 >> 09:23 Tv In 0\nSvakog dana u Srbiji desi se bar jedno trovanje pasa i mačaka. Ljudima koje ove životinje smetaju ostavljaju otrove na najrazličitijim mestima, koja su često lako dostupna i deci. U danima za nama, jedan slučaj stiže iz samog Beograda u kom je uginulo nekoliko mačaka, a psi su i dalje životno ugroženi.\nRadmila Dolović jedna je od stanarki zgrade ispred koje se desilo trvanje pasa i mačaka.\nJOVANA JEREMIĆ U SUZAMA EKSKLUZIVNO ZA INFORMER: Otišla sam sa Hepija jer niko nije hteo da mi pomogne! /VIDEO/ sledeća vest\nZa naš portal Radmila kaže da je nju o ovom nemilom događaju obavestio komšija advokat čiji je pas otrovan, koji je odmah pozvao policiju, a zatim podneo krivičnu tužbu protiv NN lica, čiji identitet očekuje da otkriju nadležne službe.\n- Iako za trovanje životinja postoje jasne sankcije i zakoni, oni se u slabo primenjuju, objašnjava Aleksandar Gajić iz volonterskog udruženja "Animal rescue Serbia" i dodaje da osim za životinje, otrov može bit fatalan i za ljude.\n- Najvažnije je da se promeni svest ljudi i da počnu da se primenjuju zakoni. Kad ljudi shvate da će biti uhvaćeni i kažnjeni zbog trovanja životinja, možda to nekog spreči da radi ovakve stvari, objašnjava Radmila Dolović.\nKako reagovati ukoliko dođe do trovanja životinja i kome se obratiti za pomoć, pogledajte u prilogu.\nBeograd sport Životinje tvin trovanje pasa


Vakcina protiv HPV virusa - važno oružje protiv karcinoma\nAutor : eBelaCrkva Jan 25, 2019\nSrbija je druga po smrtnosti od karcinoma grlića materice, a četvrta po oboljevanju od raka koji spada u grupu onih koje je moguće sprečiti, pokazuju poslednji podaci Evropske mreže registara za rak. Izazivač ovog tumora je humani papiloma virus (HPV) koji u sebi ima skoro 2/3 svetske populacije.\n- Godišnje izgubimo oko 600 žena koje su nečije majke, ćerke, sestre i to zbog karcinoma koji je moguće sprečiti. Apeli lekara iz struke usmereni su ka organima odlučivanja i kompletnoj javnosti za otpočinjanje programa preporučene imunizacije protiv oboljenja izazvanih HPV za decu školskog uzrasta kao i osnaživanje programa skrininga. To vidimo kao najefikasniji način da stanemo na put crnoj statistici oboljevanja. Vakcina treba da bude primarni, a skrining tokom života sekundarni i obavezni vid prevencije, upozorava prof. dr Aljoša Mandić, predsednik Udruženja ginekologa - onkologa Srbije.\n- Vakcina protiv HPV koja se primenjuje od 2006. godine više nije novost. Ona je postala standard prevencije u ozbiljnim zdravstvenim sistemima- kaže prof.dr Mandić.Srbija je i dalje bez vakcine protiv oboljenja izazvanih HPV, ali je i slab odziv žena na redovne ginekološke preglede u okviru sekundarne prevencije.\nNovi Program imunizacije u Republici Srbiji, u okviru koga je ova vakcina postavljena u kategoriju preporučenih, donet je 2017. godine, međutim imunizacija protiv oboljenja izazvanih HPV nije počela.


„To znači da će se u gradski budžet, na godišnjem nivou, sliti 450 miliona dinara više od očekivanog“, rekao je član GrO G17 Plus Ivica Nešić.\nSrazmerno razvoju Leskovca i rastu broja zaposlenih i prihodi koji će ovim putem biti ostvareni, biće veći smatraju u Ujedinjenim regionima Srbije. Kako je na današnjoj konferenciji najavljeno, do kraja nedelje biće potpisan i Memorandum sa kompanijom „Jura“.\n„ Kompanije „Jura“ i „Falke“ otvoriće ukupno 2100 radnih mesta. To znači 2100 novozaposlenih“, kazao je Nešić.\nUjedinjeni regioni Srbije insistiraće i na donošenju Zakona o javnoj svojini, ali i na zakonu koji će regulisati pitanje direktnog iznora gradonačelnika i predsednika opština.


Dres Partizana za prvog čoveka UEFA: Vučelić i Vazura darivali Čeferina - Sportal\nB.Z.M. - Vest objavljena: 23:38 - 23.06.2022\nČeferin u Beogradu promoviše knjigu “Sudnji dani” svog oca Petra Čeferina, ali je tu i da obavi razgovore sa vodećim ljudima srpskog fudbala o gorućim pitanjima u sezoni u kojoj će se šampion Srbije prvi put direktno kvalifikovati za grupnu fazu Lige šampiona.\nU tu svrhu, Slovenac će se u petak sastati sa selektorom Srbije Draganom Stojkovićem Piksijem, vršiocem dužnosti predsednika FSS Nenadom Bjekovićem, generalnim sekretarom FSS Jovanom Šurbatovićem, direktorom "A" tima Stevanom Stojanovićem, bivšim predsednikom FSS Tomislavom Karadžićem, kao i predsednikom KSS Predragom Danilovićem.\nKada je reč o promociji knjige, njoj su u četvrtak prisustvovali predsednik i direktor Partizana Milorad Vučelić i Miloš Vazura, generalni direktor Crvene zvezde Zvezdan Terzić, sportski direktor Mitar Mrkela, zatim Svetozar Mijailović, Ivan Ćurković...\nVučelić i Vazura su Aleksandru i Petru Čeferinu poklonili dres Partizana sa njihovim imenima.\nFK Partizan Aleksandar Čeferin Miloš Vazura


BalkanMagazin :: Broj siromašnih Rusa raste – ispod minimuma 21 milion njih\nčetvrtak, 01. avgust 2019 14:49\nBroj onih koji se osećaju kao siromasi još je veći i iznosi skoro 30 posto stanovništva\n(Ilustracija, Moskva, prolaznici na Crvenom trgu)\nTokom prvog tromesečja ove godine porastao je za pola miliona broj siromašnih u Rusiji, saopštio je nacionalni statistički zavod Rosstat. S primanjima manjim od životnog minimuma je skoro 21 milion od ukupno 147 miliona Rusa, tojest 14,3 procenta populacije, a pre godinu dana taj procenat je iznosio 13,9 posto.\nDelimično je porast bede posledica promene metodologije obračuna i povećanja životnog minimuma za sedam posto tj na 10.750 rubalja mesečno (oko 16,7 hiljada dinara – jedna rublja vredi oko 1,6 dinara).\nEkonomski analitičari, kako prenose agencije, upozoravaju da se ništa drugo nego rast siromaštva u Rusiji ne može očekivati u situaciji kada primanja padaju, a cene rastu. Brojka od skoro 21 milion siromašnih se ekonomistima čini da je potcenjena, a za to im daje pravo i činjenica da se siromašnim oseća skoro 30 posto Rusa.\n"Već osam godina ekonomija opada pa je jasno da ni primanja ne mogu da rastu", izjavio je ekonomista Mihail Hazin. "Ima mnogo jasnih pojava koje govore da se povećava siromaštvo: pada promet u trgovini, pada prodaja auta, smanjuje se obim hipoteka... Ne može se tvrditi da ekonomija raste i da se smanjuje nezaposlenost dok se prosečna primanja 80 posto stanovništva padaju”, tvrdi on.\n“Šta radi predsednik svih tih godina kada je beda postala tako visoka”, pita se ekonomski komentator lista Vjedomosti i podseća na vreme početkom ovog milenija kada je Vladimir Putin, po dolasku na vlast, obećavao da će Rusija stići Portugal i udvostručuti bruto društveni proizvoda za deset godina. “Sada su ta obećanja zaboravljena. A nisu se ostvarili ni ciljevi koje je Putin postavio kada je izabran za predsednika 2012”.\nKao jedan od glavnih ciljeva u ovom šestogodišnjem mandatu Putin je postavio rast primanja i snižavanje bede. Prema planu vlade, procenat siromašnih treba da se do kraja 2024. smanji za polovinu, čemu treba da doprinese i ekonomski rast i povećanje socijalnih davanja. Prema tom planu do kraja ove godine procent siromašnih bi trebalo da padne na 12 posto što se sigurno neće ostvariti.\nProblem pogoršava i to što se Rusi, u želji da očuvaju dosadašnji standard, sve više zadužuju i što nedostaju jasni kriterijumi za odobravanje pomoći siromašnim tako da socijalnu pomoć, prema vicepremijerki Tatjani Gailikovoj, uživa svega 22 posto onih kojima je potrebna.


Novi selektor "orlova", legendarni Miodrag Perunović, okupio je neke nove adute, koji bi trebalo da vrate slavu u naš ring.\nPredsednik Nenad Borovčanin ima ambiciozne planove da vrati boks na puteve stare slave, da naša reprezentacija ponovo osvaja medalje, naravno i na Olimpijskim igrama u Tokiju.\nJedan od aduta naše reprezentacije na šampionatima Starog kontinenta biće perspektivni Đorđe Bujišić.\n- Svi imamo velike ciljeve, a verujem da u radu sa ovakvim legendama, koje nam prenose znanje, možemo da uradimo ono što su oni davnih godina. Verujem da možemo da osvojimo medalje na Evropskom prvenstvu. Pre šampionata Starog kontinenta nas čeka takmičenje u Bugarskoj, na kom neću moći da učestvujem zbog povrede, ali verujem da ću biti član reprezentacije na Evropskom prvenstvu do 22 godine u Vladikavkazu - istakao je Bujišić.\nVažan adut selekcije Srbije biće i Vladan Babić, koji je bio oduševljen uslovima koje imaju bokseri na Zlatiboru.\n- Generalno sam zadovoljan situacijom na Zlatiboru, kako se trenira i kako se bokseri druže. Nema klanova, svi smo zajedno, ja mogu da se družim sa momcima iz svih kategorija. Vlada veoma pozitivna atmosfera, što je veliki plus za celu reprezentaciju. Momci su zadovoljni i radom i kompletnim uslovima.\nGlavno takmičenje ove godine biće Evropsko prvenstvo u Minsku od 21. do 30. juna.\n- Ne bih da guram Evropsko prvenstvo u prvi plan, ima još dosta do njega. Imamo sada turnir u Bugarskoj, koji je mini Svetsko prvenstvo, na kom će učestvovati Kubanci, Rusi, svi najjači borci. Nakon toga naš čeka "Beogradski pobednik", koji je jedan od jačih poslednjih par godina, pa ćemo tek onda da razmišljamo o Evropskom prvenstvu. Najbitnije je da nas povrede ne spreče u nekim uspesima, pa je zbog toga bitno što se na Zlatiboru dobro i pažljivo radi, što nas treneri paze. Imamo sve uslove, ko god da se požali na neki problem, odmah ima fizikalnu terapiju, najbolju moguću negu. To je dodatni motiv kako bi bokseri videli da im se maksimalno pomaže - zaključio je Vladan Babić.


Modernizacija zasjedanja Skupštine Novog Pazara - Sandžak Haber - Sandžačke Internet Novine\nNaslovna Sandžak Novi Pazar Modernizacija zasjedanja Skupštine Novog Pazara\nModernizacija zasjedanja Skupštine Novog Pazara\nOdbornici Skupštine grada Novog Pazara imaće krajem mjeseca dvodnevnu obuku za elektronsku skupštinu, kojom će biti povećana transparentnost i olakšan njihov rad, a biće smanjeni i troškovi koji nastaju štampanjem materijala za sjednice.\nPredsjednica skupštine Ifeta Radončić definisala je sa šefovima odborničkih grupa raspored i sadržaj ove obuke, koju će 27. i 28. avgusta realizovati zaposleni u Odjeljenju za informacione tehnologije, prenosi radio Sto plus.\nPo završetku ove obuke svi odbornici dobiće po tablet računar, koji će biti neophodni da bi elektronska skupština funkcionisala.\nNa zvaničnoj stranici grada, odbornicima i svim građanima, biće dostupan elektronski materijal za sjednice, kao i svi skupštinski akti u skladu sa Poslovnikom o radu parlamenta.\nU lokalnoj samoupravi tvrde da će grad na ovaj način uštedeti preko dva milona dinara godišnje, a prestankom štampanja materijala i drastičnim smanjenjem korišćenja papira povećava se i svijest o važnosti očuvanja životne sredine.\nImplementaciju projekta, čija je vrijednost 4,7 miliona dinara, finansira Ministarstvo za državnu upravu i lokalnu samoupravu Republike Srbije.\nPrethodni tekstCentru za azilante u Tutinu uručena donacija Udruženja “Otvorena ruka” iz Novog Pazara\nSledeći tekstProkić: Moji nepostojeći komentari o Ljajicu plasirani su u prljave politiČke svrhe


Uzbunjivač protiv Bastaća iz firme zbog koje je hapšen direktor leskovačke bolnice? - JUGPRESS\nUzbunjivač protiv Bastaća iz firme zbog koje je hapšen direktor leskovačke bolnice?\nCentralni mediji danas javljaju da se pojavio još jedan uzbunjivač koji svedoči da je predsednik beogradske opštine Stari grad Marko Bastać proneverio je 86 miliona dinara iz opštinskog budžeta.\nOvo je, prenose mediji, izjavio bivši pravni zastupnik kompanije “Respekt legal” Danče Urošević.\nOva firma se pominje i u slučaju nameštanja tendera zbog kog je hapšen i procesuiran direktor leskovačke bolnice.\nUrošević je za današnji “Kurir” rekao da je pronevereni novac korišćen za sabotiranje radova u centru Beograda, rušenje saobraćajnih znakova, zaustavljanje saobraćaja, za šta je aktivistima i gradskim odbornicima plaćano mesečno od 30 do 80 hiljada dinara.\nList navodi da je Urošević dobio status uzbunjivača nakon što je Gradskoj upravi Grada Beograda prijavio korupciju Bastaća i njegovih saradnika.\n“Nakon pobede na tenderu, ‘Respekt legal’ sklopio je ugovor od 86 miliona dinara za 2018. i 2019. sa opštinom Stari grad. Pristao sam na uslove koje su mi čelnici opštine nametnuli, a to je da zaposlim 60 radnika koje oni izaberu. Kasnije sam saznao da je 23 već zaposleno na drugom mestu, ali smo morali da ih isplaćujemo zbog pretnji i ucena”, kaže Urošević.\nOn je objasnio da su pojedini odbornici u Opštini Stari grad bili istovremeno zaposleni i preko agencije “Rispekt legal” i tako iz budžeta dobijali novac koji ne bi smeli, jer je to predstavljalo sukob interesa.\n“Postoje odbornici iz svih stranaka koji čine vlast na Starom gradu, a koji su ovako prisvojili novac građana. To su mahom bivše demokrate, koje su preletele u SSP, ali ima ljudi i iz SRS i SPS”, dodaje Urošević.\nU toj grupi je, kako kaže Urošević, i odbornik koji je sada predsednik Inicijativnog odbora SSP za Stari grad, predsednik Opštinskog odbora i jedan od najbližih saradnika Marka Bastaća.\nTaj odbornik se, kako dodaje sagovornik lista, pojavljivao na bazenu “Milan Gale Muškatirović” i branio ga, lažno se predstavljajući kao radnik na bazenu, a zapravo radi u opštini.\nUrošević kaže i da je dobio otkaz nakon što je medijima otkriveno da Bastać svoje ljude plaća preko “Rispekt legala”.\nOva agencija se pominje i u slučaju hapšenja direktora leskovačke bolnice Nebojše Dimitrijevića .\nU saopštenju koje je policija tada izdala , sve se dešavalo početkom februara ove godine, je, izmedju ostalog, navedeno “sumnja se da je D.S. (iz firme „Transly“ ) podstrekivao N.D. (direktor bolnice) da izmeni konkursnu dokumentaciju u javnoj nabavci za usluge održavanja higijene u Opštoj bolnici u Leskovacu, kako bi firme „Transly“ i „Respekt legal“ iz Beograda ispunile uslove predviđene javnom nabavkom, a zatim i dobile ovaj posao”.\nSudjenje direktoru leskovačke bolnice zbog ovog slučaja je počelo pre više nedelja a bivši zastupnik firme za koju je nameštan tender, tako bar tvrdi policija u saopštenju, sada je uzbunjivač i prijavljuje korupciju u opštini Stari grad .\nsve lopov do lopova ,a svima puna usta srpstva ,patrotizma samo gledaju sta ce maznu i jedni i ddrugi\n6 Novembra, 2019 9:21 am


Lev: Još ćemo se popraviti!\nSelektor fudbalske reprezentacije Nemačke Joahim Lev rekao je da je njegova ekipa propustila šansu da u prvom poluvremenu reši utakmicu sa Danskom.\nLev: Zasluženo; Marvijk: Borićemo se do kraja\nSelektor nemačke fudbalske reprezentacije Joakim Lev rekao je danas u Harkovu da je njegova ekipa sasvim zasluženo savladala Holandiju i osvojila nove bodove na Evropskom prvenstvu.\nSelektor Nemačke Joakim Lev na meču protiv Portugala ponovo čačkao nos, pa probao ulov.\nJoakim Lev protiv bojkota EP u Ukrajini\nSelektor fudbalske reprezentacije Nemačke Joakim Lev rekao je da je protiv bojkota Evropskog prvenstva u Ukrajini, zbog tretmana bivše premijerke te zemlje Julije Timoščenko koja služi zatvorsku...\nJoakim Lev menja Murinja na klupi Reala?\nSelektor fudbalske reprezentacije Nemačke Joahim Lev mogao bi da zameni Žozea Murinja na klupi madridskog Reala, prenose španski mediji!\nDel Boske želi finale Španija - Nemačka\nSelektor fudbalske reprezentacije Španije Visente del Boske zadovoljan je žrebom grupa za Evropsko prvenstvo u Ukrajini i Poljskoj, koji je "crvenoj furiji" večeras dodelio Italiju, Irsku i...\nLev: Favoriti na EP biće Nemačka, Španija i Holandija\nLev: Nemačka je svetska klasa, ali nema opuštanja!\nZaradio 54.000 evra sedenjem na tribinama\nGolman Hanovera Ron-Robert Ziler dobro je unovčio pozive koje mu je uputio selektor nemačke fudbalske reprezentacije Joakim Lev.\nNemci već izabrali bazu za EURO 2012\nFudbalski savez Nemačke već je izabrao bazu za svoje fudbalere tokom Evropskog prvenstva u Poljskoj i Ukrajini 2012. godine, prenose nemački mediji.\nBekenbauer: Lev vodi Nemce do 2014.\nPočasni predsednik Bajerna Franc Bekenbauer izjavio je da bi voleo da Joakim Lev bude selektor Nemačke do Svetskog prvenstva u Brazilu 2014. godine, prenose tamošnji mediji.